title: Rukouspäivä

text: Rukouspäivät ovat perinteisesti olleet useissa kristillisissä, varsinkin protestanttisissa maissa valtiovallan määräyksestä määräaikoina vietettäviä yleisiä kiitos-, katumus- ja rukouspäiviä. Nykyisin ne on muun muassa Ruotsissa lakkautettu, mutta Suomessa niitä vietetään edelleen kaksi kertaa vuodessa Suomen ekumeenisen neuvoston toimesta. Nykyisin (vuodesta 2008 lähtien) ne ovat aina 18. tammikuuta ja 24. lokakuuta.


title: Rukouspäivä

text: Rukouspäivien edeltäjänä voidaan pitää Rooman kristittyjen jo kolmannella vuosisadalla neljästi vuodessa viettämiä quatember-päiviä. Saksissa yleistä rukouspäivää vietettiin vuonna 1633 kolmikymmenvuotisen sodan johdosta.


title: Rukouspäivä

text: Rukouspäiviä ei tule sekoittaa rukoussunnuntaihin, joka on viidennen pääsiäisen jälkeisen sunnuntain vanha nimitys.


title: Rukouspäivä

text: Ruotsissa vanhimmat tiedot yleisistä rukouspäivistä ovat 1200-luvulta. Säännöllisesti niitä alettiin viettää vuodesta 1544 Kustaa Vaasan määräyksestä. Aluksi niitä oli kahdeksan kertaa vuodessa, myöhemmin niiden lukumäärä vaihteli. Vuodesta 1676 lähtien niitä oli aina neljä kertaa vuodessa. Vuosina 1773-1806 ne olivat aina lauantaina, vuodesta 1807 lähtien sunnuntaina, kunnes niitä vuonna 1983 lakattiin viettämästä.


title: Rukouspäivä

text: Ruotsin vallan aikana Suomessa vietettiin samoja rukouspäiviä kuin muualla silloisen Ruotsin valtakunnan alueella. Suomen sodan jälkeen, valtioyhteyden katkettua, niitä ei vuosina 1809-1811 Suomessa vietetty. Vuonna 1812 niitä vietettiin kaksi kertaa, vuosina 1813 - 2007 niitä oli neljä kertaa vuodessa, ja ne olivat aina sunnuntaina (ei kuitenkaan välttämättä samoina päivinä kuin Ruotsissa.) Vuodesta 2008 lähtien niitä on vain kaksi, ja ne ovat nyt kiinteinä päivämäärinä.


title: Rukouspäivä

text: Rukouspäivät määrätään vuosittain annetulla "rukouspäiväjulistuksella", joka vuoteen 2003 saakka julkaistiin Suomen säädöskokoelmassa. On myös ollut tapana lukea julistus kirkoissa uudenvuodenpäivän jumalanpalveluksessa. Suomen suuriruhtinaskunnan alkuaikoina julistus laadittiin Keisarin ja Suuriruhtinaan nimestä, vuodesta 1831 lähtien sen antoi Suomen senaatti. Suomen itsenäisyyden aikana sen antoi aluksi valtioneuvosto, vuodesta 1931 lähtien vuoteen 2003 saakka tasavallan presidentti. Julistus annetaan yleensä vähän ennen vuoden vaihdetta. Paitsi päätöksen rukouspäivien ajankohdasta, se sisältää myös johdannon, jossa on hengellisiä kehotuksia ja yleensä viittauksia ajankohtaisiin yleisiin huolenaiheisiin. Nykyisin julistus on luonteeltaan ekumeeninen. 1990-luvulta lähtien se valmisteltiin opetusministeriön asettamassa työryhmässä, jossa olivat edustettuina ministeriön lisäksi Suomen evankelis-luterilainen kirkko, Suomen ortodoksinen kirkko, Suomen vapaan kristillisyyden neuvosto ja Suomen ekumeeninen neuvosto. Käytännössä rukouspäivien ajankohdista kuitenkin päätettiin ainakin epävirallisesti jo kuukausia ennen julistuksen antamista, jotta ne on voitu merkitä almanakkoihin, joita nykyisin painetaan jo elokuussa.


title: Rukouspäivä

text: 1980-luvulle saakka ensimmäinen rukouspäivä oli helmikuussa, toinen toukokuussa (usein äitienpäivänä), kolmas heinäkuussa ja neljäs lokakuussa. Ensimmäinen rukouspäivä oli luonteeltaan katumuspäivä, toinen nuorison päivä, kolmas uskonpuhdistuksen muistopäivä ja neljäs vuodentulon kiitospäivä. Vuonna 1990 ensimmäinen rukouspäivä siirrettiin tammikuuhun tuolloin vietettävän ekumeenisen rukousviikon päätteeksi. Toinen rukouspäivä oli edelleen toukokuussa. Kolmas siirrettiin syyskuuhun ja oli nyt luonteeltaan kiitospäivä, neljäs taas lokakuuhun lähelle ä, ja silloin rukoiltiin rauhan puolesta.


title: Rukouspäivä

text: Aikaisemmin rukouspäiviin on liittynyt julkisia huvitilaisuuksia koskeneita kieltoja ja rajoituksia. Vuoteen 1968 saakka julkiset huvit olivat kiellettyjä rukouspäivää edeltävän päivän (ns. rukouslauantain) illasta klo 18:sta alkaen 24 tunnin ajan. Varsinkin toisen maailmansodan jälkeen tämä kielto sai osakseen yhä ankarampaa arvostelua sekä periaatteellisista että käytännön syistä; sitä pidettiin uskonnonvapautta loukkaavana. Vuoden 1969 alussa tuli voimaan uusi laki julkisista huveista. Sen mukaan tällainen kielto oli edelleen voimassa, mutta vain varsinaisena rukouspäivänä (sunnuntaina) klo 8-18. Kiellosta oli kuitenkin joukko poikkeuksia. Se ei koskenut muun muassa urheilukilpailuja, näyttelyn tai museon avoinna pitämistä eikä konsertteja, joissa pääasiassa esitettiin "muuta kuin tanssi- ja iskelmämusiikkia". Lisäksi lääninhallituksella oli oikeus myöntää poikkeuslupia.


title: Rukouspäivä

text: Kirkko ja valtio -komitea esitti mietinnössään vuonna 1977, että rukouspäiväjulistusten antaminen olisi siirrettävä valtioneuvostolta Suomen evankelis-luterilaiselle kirkolle, ja rukouspäiviin liittyneet julkisia huveja koskeneet rajoitukset olisi kumottava. Vuonna 1984 rukouspäivien huvikiellot kumottiin kokonaan.


title: Rukouspäivä

text: Huvikiellon tultua kumotuksi ei rukouspäiväjulistuksella enää ollut juridista sitovuutta, eikä rukouspäiviä edes mainittu missään laissa. Vanhan tavan mukaan hallitus kuitenkin antoi tällaisen julistuksen edelleen joka vuosi, mutta sillä oli enää vain kehotuksen luonne. Varsinkin vuoden 2000 perustuslain tultua voimaan eräät oikeusoppineet kuitenkin asettivat kyseenalaiseksi, oliko hallituksella tai presidentillä edes oikeutta antaa pelkästään vanhan perinteen nojalla tällaista julistusta, josta ei ollut säädetty laissa. Asian selkeyttämiseksi hallitus antoi vuonna 2003 opetus- ja kulttuuriministeri Tanja Karpelan aloitteesta eduskunnalle esityksen "laiksi ekumeenisesta rukouspäiväjulistuksesta". Laki olisi kuitenkin edellyttänyt vain, että vuosittain olisi annettava rukouspäiväjulistus, mutta itse julistuksella ei olisi ollut juridisia vaikutuksia. Eduskunta ei kuitenkaan säätänyt ehdotettua lakia.


title: Rukouspäivä

text: Sen jälkeen, kun lakiehdotus tuli hylätyksi, vuosittaisen rukouspäiväjulistuksen on antanut Suomen ekumeeninen neuvosto, joka kuitenkin on hankkinut siihen tasavallan presidentin allekirjoituksen. Julistusta ei ole enää julkaistu Suomen säädöskokoelmassa. Vuonna 2007 neuvosto päätti, että seuraavasta vuodesta lähtien rukouspäiviä oli vietettävä enää vain kaksi kertaa vuodessa. Ensimmäinen, "kristittyjen ykseyden rukouspäivä", on nyt viikonpäivästä riippumatta 18. tammikuuta. Toinen, "rauhan, ihmisoikeuksien ja kansainvälisen vastuun rukouspäivä", on aina 24. lokakuuta, YK:n päivänä.


title: Mach die Augen zu

text:
"Mach die Augen zu on Die Ärzten kappale, joka julkaistiin singlenä 15. marraskuuta 1993. Se oli "Die Bestie in Menschengestalt" -albumin toinen singlejulkaisu. Kappale kertoo parisuhteesta, jossa toinen osapuoli ei enää välitä toisen tekemisistä. Kappaleesta julkaistiin myös musiikkivideo.
"25 Stunden am Tag" on coveri Martin Wittenin kappaleesta. "Punkrockgirl" on alkuperäinen versio "Deutschrockgirl"-kappaleesta, joka on "Die Bestie in Menschengestalt" -albumilla. "Wahre Liebe" on Gabi & Uwe -sarjan viimeinen kappale. "Punkrockgirl" ja "Wahre Liebe" julkaistiin myöhemmin "Bäst of" -albumilla


title: Vastseliina

text: Vastseliina () on pienkauppala ja entinen kunta Võrumaalla, Virossa.


title: Vastseliina

text: Vuoden 2017 kuntauudistuksessa vanha Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi ja Vastseliinan kunnan keskuksesta tuli Võrun kuntaan kuuluva pienkauppala.


title: Vastseliina

text: Pinta-alaa kunnalla oli 222,8 neliökilometriä ja asukkaita siellä oli 2 167 (1.1.2008). Kunnassa asui koko Võrumaan väestöstä 5,61 prosenttia (1.1.2008) ja koko Viron väestöstä 0,16 prosenttia (20.3.2008). Väestötiheys oli 10,6 as/km². Vastseliinan kunnanjohtajana toimi Raul Tohv. Kunnan keskus oli nimeltään Vastseliina, jossa asui 714 ihmistä (1.1.2007).


title: Vastseliina

text: Vastseliinan naapurikunnat olivat Lasva pohjoisessa, Orava (Põlvamaalla) koillisessa, Meremäe idässä, Misso etelässä, Haanja lännessä ja Võrun kunta luoteessa. Kaakossa kunta rajautui Venäjään. Kunnasta oli matkaa Võrun kaupunkiin 24 kilometriä, pääkaupunkiin Tallinnaan 285 km, Venäjän puolella sijaitsevaan Pihkovaan 75 km ja Latvian pääkaupunkiin Riikaan 250 km. 12 kilometrin päässä, entisessä Misson kunnassa sijaitsee Luhamaa-Šumilkinon rajanylityspiste, jolla on tärkeä asema Viron ja Venäjän välisellä kaupankäynnillä.


title: Vastseliina

text: Kunnan pääelinkeinot olivat maatalous ja metsätalous. Kasvussa oli myös palvelusektori.


title: Vastseliina

text: Vana-Vastseliinan kylässä sijaitsee piispanlinnan rauniot. Linna rakennettiin 1300-luvulla.


title: Vastseliina

text:
Vastseliinan kunta muodostui seuraavista kylistä ():
Haava, Halla, Heinasoo, Hinniala, Hinsa, Holsta, Illi, Indra, Jeedasküla, Juraski, Kaagu, Kapera, Kerepäälse, Kirikumäe, Kornitsa, Kõo, Kõrve, Käpa, Külaoru, Kündja, Lindora, Loosi, Luhte, Mutsu, Mäe-Kõoküla, Möldri, Ortuma, Paloveere, Pari, Perametsa, Plessi, Puutli, Raadi, Saarde, Savioja, Sutte, Tabina, Tallikeste, Tellaste, Tsolli, Vaarkali, Vana-Saaluse, Vana-Vastseliina, Vastseliina, Vatsa, Viitka ja Voki.


title: Vastseliina

text: Vuonna 2011 Vastseliinan kunnassa oli 1 828 asukasta, joista 1 794 (98,1 %) oli virolaisia, 18 (1,0 %) venäläisiä ja 15 (0,8 %) muita kansallisuuksia.


title: Antti Pyhälä

text:
Antti Pyhälä (24. syyskuuta 1954 – 15. syyskuuta 1997 Helsinki) oli suomalainen shakinpelaaja. Hän voitti shakin Suomen-mestaruuden kaksi kertaa. Hän oli voittokausinaan useaan otteeseen mitalistina. Pyhälä kärsi lapsesta saakka nivelreumaa, ja menehtyi siihen varsin nuorena. Eero Raaste kertoo yhdistyksen nettisivuilla, että viimeisimmillä hetkillään Antti halusi katsella shakkia, vaikkei enää edes kyennyt puhumaan. Pyhälän hyvänä etuasemana oli pitkään toiminut vanhempien mestareiden epäluulo nuoriin pelaajiin. Pikkuhiljaa tosin esimerkiksi suomalaiset oppivat varomaan tätä.
Antti Pyhälän äiti, jo edesmennyt Hilkka Pyhälä, perusti Pyhälän kuoleman jälkeen ystäviensä kanssa yhdistyksen, jonka tarkoituksena oli tukea lahjakkaita shakinpelaajia sekä taloudellisesti että aatteellisesti. Yhdistys on kuitenkin lopettanut jo toimintansa.


title: Folia

text: Folia (myös ital. "Follia", ransk. "Folies d'Espagne", engl. "Faronel's Ground") on yksi länsimaisen musiikinhistorian vanhimmista säilyneistä suosikkisävelmistä, jota on käytetty lukemattomien variaatioiden teema-aineksena ainakin 1400-luvulta lähtien. Nimitystä voidaan käyttää myös tietystä toistuvasta sointukulusta. Folian alkuperä on oletettavasti espanjalainen.


title: Folia

text: Folian ns. myöhäisemmän ja tunnetumman muodon rakenne d-mollissa on seuraava: /dm /A7 /dm /C /F /C /dm /A7 / /dm /A7 /dm /C /F /C /dm A7 /dm. Toistuvan bassolinjan päällä melodia ottaa erilaisia muotoja, myös muissa kuin alkuperäisessä tahtilajissa 3/4.


title: Folia

text: Yli 150 säveltäjää eri aikakausilta on käyttänyt Folia-sointukiertoa teoksissaan, muun muassa Diego Ortiz, Arcangelo Corelli, Marin Marais ja Franz Liszt. Teema tunnetaan suomalaisessakin kansanmusiikissa esimerkiksi "Lampaanpolskana".


title: Folia

text: Folian melodia:


title: Folia

text: Muita tunnettuja sointukiertoja ovat esimerkiksi romanesca ja bergamasca.


title: Ragnarok (yhtye)

text: Ragnarok on norjalainen black metal -yhtye. Yhtyeen perustivat vuonna 1994 Norjan Sarpsborgissa Jerv ja Jontho sen jälkeen kun he lähtivät Thotista, heidän edellisestä yhtyeestään. Ragnarokin sanoitukset kertovat pakanismista, viikingeistä, epäkristillisyydestä ja satanismista.


title: Šamil Hisamutdinov

text: Šamil Hisamutdinov (, s. 20. syyskuuta 1950) on entinen kreikkalais-roomalaisen tyylin painija, joka edusti aktiiviaikoinaan kansainvälisellä tasolla Neuvostoliittoa. Hän on lähtöisin Moskovan alueelta.


title: Šamil Hisamutdinov

text: Ensimmäisissä kansainvälisissä arvokilpailuissaan, 1972 Münchenin olympialaisissa, Hisamutdinov voitti kultamitalin 68 kilogramman painoluokassa. Loppuottelussa häntä oli vastassa Stojan Apostolov.


title: Šamil Hisamutdinov

text: Vuonna 1973 Hisamutdinov voitti kultaa sekä Helsingin EM-kisoissa, missä hän kohtasi finaalissa toisen bulgarialaisen, Nedko Nedevin, ja syyskuussa Teheranin MM-kisoissa, loppuotteluvastustajana jugoslavialainen hallitseva maailmanmestari Sreten Damjanović. Hisamutdinov voitti EM-kultaa myös seuraavana vuonna Madridin EM-kisoista kohdattuaan loppuottelussa puolalaisen Andrzej Supronin. Supron tuli uudelleen vastaan 1975 MM-kisojen loppuottelussa, ja tälläkin kertaa Hisamutdinov vei voiton ja uransa toisen maailmanmestaruuden. Viimeisissä arvokisoissaan, 1976 Leningradin EM-kisoissa, Hisamutdinov saavutti pronssia.


title: Šamil Hisamutdinov

text: Painiuransa jälkeen Hisamutdinov on muun muassa toiminut Venäjän maajoukkueen kreikkalais-roomalaisen painin päävalmentajana.


title: Luettelo suomalaisista lihanjalostajista

text: Tämä on luettelo suomalaisista lihanjalostajista aakkosjärjestyksessä.


title: Marjorie Gestring

text: Marjorie Gestring (18. marraskuuta 1922 – 20. huhtikuuta 1992) oli yhdysvaltalainen uimahyppääjä ja olympiavoittaja.


title: Marjorie Gestring

text: Gestring voitti kolmen metrin ponnahduslautahyppyjen olympiakultaa Berliinin olympialaisissa 1936 vain 13 vuoden ja 268 päivän ikäisenä. Hän on edelleen kaikkien aikojen nuorin tunnettu olympiavoittaja. Häntäkin nuorempi tosin lienee Pariisin olympialaisissa 1900 miesten perämiehellisen kaksikon kultaa voittaneen Alankomaiden soutujoukkueen perämiehenä toiminut arviolta kymmenvuotias ranskalaispoika, jonka henkilöllisyyttä ei kuitenkaan tiedetä .


title: Marjorie Gestring

text: Gestring voitti kuusi Yhdysvaltain mestaruutta ponnahduslauta- ja kaksi kerroshypyissä. Hän ei pystynyt toisen maailmansodan vuoksi puolustamaan olympiavoittoaan järjestämättä jääneissä olympialaisissa 1940 ja 1944, eikä onnistunut paluuyrityksessään Lontoossa 1948.


title: Puruvesi (lehti)

text: Puruvesi on vuonna 1964 perustettu Puruveden alueella ilmestyvä paikallislehti. Lehden levikkialueeseen kuuluvat Enonkosken kunta, Kiteen kaupunkiin kuuluva Kesälahti sekä Savonlinnan kaupunkiin kuuluvat Kerimäki, Punkaharju ja Savonranta. Lehti ilmestyy torstaisin. Puruveden päätoimittaja on Janne Tiainen. Lehden levikki on tarkastettu viimeiksi 2013, jolloin se oli 6 037 kappaletta. Sen jälkeen levikki on laskenut voimakkaasti. Lehti ilmoittaa markkinoinnissaan levikikseen noin 5000 kappaletta. Julkaisija on Länsi-Savo-konserniin kuuluva ESV-Paikallismediat Oy, joka lopetti kaikkien lehtiensä levikkien tarkastukset vuonna 2014. Yhtiön tulos vuonna 2015 oli voimakkaasti tappiollinen.


title: Kyläsaari (Helsinki)

text: Kyläsaari on Hermannin kaupunginosaan kuuluva osa-alue Helsingissä. Se on saanut nimensä samannimisestä saaresta, joka sijaitsi samalla alueella Vanhankaupunginlahden rannalla.


title: Kyläsaari (Helsinki)

text: Saaren nimi Byholmen oli käytössä jo 1600-luvulla. P. Klerck'in kartassa v. 1776 saaren nimi on Kråkholmen (Varissaari). Sitä kutsuttiin 1800-luvulla myös Hemholmeniksi (), mutta vuosisadan lopulla nimeksi vakiintui jälleen Byholmen. Suomenkielinen nimi Kyläsaari vahvistettiin vuonna 1909. Läheisestä Toukolan kaupunginosasta löytyy Kotisaarenkatu, jossa sijainnut Kotisaaren leipomo, entinen Maanviljelijöiden maitokeskus, on saanut nimensä tästä paikannimestä.


title: Kyläsaari (Helsinki)

text: Saari katosi näkymättömiin merentäytön yhteydessä 1940-luvulla. Myöhemmin alueelle rakennettiin Kyläsaaren jätteenpolttolaitos, mutta se lakkautettiin vuonna 1982 lähiympäristön asukkaiden vaatimuksesta ympäristöhaittojen vuoksi. Nykyään alueella toimii kierrätyskeskus.


title: Kyläsaari (Helsinki)

text: Kyläsaaren ranta-alueella on osittain kuvattu Aki Kaurismäen elokuva Mies vailla menneisyyttä. Satamakonteista on rakennettu slummin tapainen kylä, jossa satamavartija teki bisnestä "vuokraamalla" tyhjiä satamakontteja asunnoiksi.


title: Kyläsaari (Helsinki)

text: Kyläsaari esiintyy Joel Lehtosen romaanissa "Rakastunut rampa", vuodelta 1922. Siinä kuvataan juhannuksen viettoa luonnonkauniissa Kyläsaaressa.


title: Kyläsaari (Helsinki)

text: Weekend Festival on järjestetty Kyläsaaren eteläpuolella Sörnäisten kaupunginosan Hermanninrannan alueella vuodesta 2013 vuoteen 2017, jonka jälkeen se siirtyi Hietaniemen uimarannalle.


title: Canal Panda

text: Canal Panda on portugalilainen lapsille ja nuorille suunnattu televisiokanava. Kanavalla esitetään enimmäkseen animaatiosarjoja, mutta joskus myös elokuvia. Kanava aloitti toimintansa Espanjassa ja Portugalissa vuonna 1996 nimellä Panda Club, mutta nimi vaihdettiin nykyiseksi seuraavana vuonna. Kanava lopetti toimintansa Espanjassa vuonna 2000 keskittyen yksinomaan Portugalin markkinoille.


title: Georg Stollenwerk

text: Georg Stollenwerk (19. joulukuuta 1930 Düren – 1. toukokuuta 2014) oli saksalainen jalkapalloilija ja valmentaja.


title: Georg Stollenwerk

text: Stollenwerk aloitti ammattilaisuransa SD Düren 99 -seurassa. Vuosina 1953–1965 hän pelasi 1. FC Kölnissä puolustajana ja keskikenttäpelaajana. Hän kuului Länsi-Saksan maajoukkueeseen vuoden 1958 MM-kilpailuissa. Yhteensä hän pelasi maajoukkueessa 23 ottelua ja teki kaksi maalia vuosina 1951–1960.


title: Georg Stollenwerk

text: Myöhemmin Stollenwerk valmensi Alemannia Aachenia ja 1. FC Kölniä.


title: Painin maailmanmestaruuskilpailut 1974 (kreikkalais-roomalainen paini)

text: Vuoden 1974 painin maailmanmestaruuskilpailut järjestettiin kreikkalais-roomalaisen painin osalta Katowicessa, Puolassa lokakuussa. Kisoissa painittiin kymmenessä painoluokassa.


text: Samana vuonna järjestettiin erikseen vapaapainin MM-kilpailut Istanbulissa.


title: Ojamon kalkkikivikaivos

text: Ojamon kalkkikivikaivos oli Lohjan Ojamolla vuosina 1925–1965 toiminut Lohjan Kalkkitehdas Oy:n omistama kalkkikivikaivos. Kaivoksesta louhittiin 40 vuoden aikana 8,7 miljoonaa tonnia kalkkikiveä, joka kuljetettiin kapearaiteista Virkkalan–Ojamon rautatietä pitkin Virkkalan kalkkitehtaalle. Nykyään vedellä täyttyneessä syvässä avolouhoksessa harjoitetaan muun muassa pelastus- ja sukelluskoulutusta.


title: Ojamon kalkkikivikaivos

text: Karl Forsström oli jo vuonna 1897 kalkkitehdasta perustaessaan kiinnostunut Ojamon alueesta. Forsström ja hänen liikekumppaninsa Julius Tallberg tekivät alueesta 40 vuoden sopimuksen Ojamon ratsutilan omistajan, Fanny Swertshckoffin kanssa. Sopimuksen nojalla tehtiin kuitenkin vain pieniä koelouhintoja vuosisadan alussa.


title: Ojamon kalkkikivikaivos

text: 1920-luvulla alueella aloitettiin uudet tutkimukset muiden löydösten hyödyntämisen vaikeutuessa. Vuonna 1924 tehtiin lupaavia löydöksiä, ja Lohjan kalkkitehdas osti alueelta 14,2 hehtaaria maata. Aluetta laajennettiin uusin maahankinnoin vuosina 1926 ja 1936.


title: Ojamon kalkkikivikaivos

text: Ojamon kaivoksen toiminta alkoi avolouhoksena vuonna 1925. Ensimmäinen työvaihe oli paikoin runsaan irtomaan poistaminen esiintymän päältä. Se tapahtui aluksi lapioimalla irtomaa kotti- ja hevoskärryihin. Hieman myöhemmin toimintaa tehostettiin raidekuljetuksen ja kippivaunujen avulla. Aluksi kippivaunutkin lastattiin lapioiden, mutta työn nopeuttamiseksi hankittiin sittemmin höyrykäyttöinen lastauskone. Myöhemmin hankittiin raappakoneita, joiden avulla vesisuihkulla irrotettu maa voitiin kuljettaa lietepumppuun ja pumpata Lohjanjärveen.


title: Ojamon kalkkikivikaivos

text: Varsinainen louhinta suoritettiin porraslouhintana, pengerkorkeuden ollessa 2,5–5 metriä. Aluksi räjähdysaineena käytettiin dynamiittia, joka pian korvattiin työmaalla valmistetulla kloraatilla.


title: Ojamon kalkkikivikaivos

text: Kun avolouhos ulottui viisi metriä Lohjanjärven pinnan alle, siirtyminen maanalaiseen louhintaan tuli taloudellisista syistä välttämättömäksi. Valmistelut aloitettiin vuonna 1929 ja vuosina 1931−1933 siirryttiin ensin osittain ja sitten kokonaan maanalaiseen louhintaan.


title: Ojamon kalkkikivikaivos

text: Louhinnan edetessä kaivos syveni vuosi vuodelta. Kun vuonna 1935 louhittiin 29 metriä Lohjanjärven pinnan alapuolelta, vuonna 1942 oltiin jo tasolla 138 metriä järvenpinnan alapuolella. Räjähdysaineena maan alla käytettiin aniittia ja dynamiittia.


title: Ojamon kalkkikivikaivos

text: Ojamon kaivoksessa työskenteli eri aikoina vajaasta sadasta 250:een työntekijää kerrallaan. Erityisesti maanalaisessa louhinnassa työ oli ruumiillisesti vaativaa ja vaarallista. Suurin osa kaivoksen työntekijöistä oli nuoria miehiä.


title: Ojamon kalkkikivikaivos

text: Jatkosodan aikana, vuosina 1941−1944, Ojamolla toimi 150−200 venäläistä sotavankia käsittänyt työleiri. Suuri osa vangeista teki työtä kaivoksessa, muiden tehdessä muun muassa rata- ja rakennustyötä. Vankeja kohdeltiin pääasiassa hyvin, mutta heitä vaivasivat puutteet ennen kaikkea vaatetuksessa ja muonituksessa.


title: Ojamon kalkkikivikaivos

text: Sodan loputtua Ojamolle perustettiin vuonna 1947 Lohjan työsiirtola. Työsiirtolaan hakeutuminen oli mahdollista ensikertalaisille vangeille, joille oli langetettu korkeintaan vuosi vankeutta. Työsiirtolassa oli yleensä samanaikaisesti 60−70 vankia, ja he työskentelivät samoilla työmailla varsinaisten työntekijöiden kanssa. Työsiirtolan vangit vaihtelivat niin taustoiltaan kuin tuomioiltaankin, joista yleisin oli tullut rattijuopumuksesta. Työn vähetessä 1950-luvulla myös työsiirtolan toiminta hiipui, ja vankien käyttö kaivoksen työvoimana loppui kokonaan 12. kesäkuuta 1952.


title: Ojamon kalkkikivikaivos

text: Vielä vuonna 1951 kaivoksessa suoritettiin uuden tason avaustöitä 238 metriä Lohjanjärven pinnan alapuolella. Vuonna 1958 tason 138 metriä yläpuolella olevien kalkkivarojen todettiin riittävän vain muutamaksi vuodeksi, ja kaivos päätettiin ilmeisesti jo tuolloin lopettaa. Samassa yhteydessä myös avaustyöt tasolla 238 metriä lopetettiin. Kaivos suljettiin lopullisesti vuonna 1965 turvallisuussyihin vedoten, vaikka todellisuudessa lakkauttamisen syyt olivat pääasiassa taloudelliset.


title: Inge Sørensen

text: Inge Sørensen (18. heinäkuuta 1924 Skovshoved, Tanska – 9. maaliskuuta 2011 New Jersey, Yhdysvallat) oli tanskalainen kilpauimari.


title: Inge Sørensen

text: Sørensen on kaikkien aikojen nuorin tunnettu olympiamitalin voittanut urheilija. Hän oli vain 12 vuoden ja 24 päivän ikäinen saavuttaessaan pronssia 200 metrin rintauinnissa Berliinin olympialaisissa 1936 ajalla 3.07,8. Häntä nuorempi oli tosin Pariisin olympialaisissa 1900 miesten perämiehellisen kaksikon kultaa voittaneen Alankomaiden soutujoukkueen perämiehenä toiminut noin kymmenvuotias tuntematon ranskalaispoika .


title: Inge Sørensen

text: Sørensen voitti 200 metrin rintauinnin Euroopan mestaruuden Lontoossa 1938 .


title: Rückschlag

text: Rückschlag on Saksan eksklaavi Belgiassa. Rückschlag sijaitsee Nordrhein-Westfalenin osavaltiossa, Aachenin piirikunnassa ja on osa Monschaun kaupunkia. Pinta-alaa eksklaavilla on noin 1,5 hehtaaria ja on näin ollen pienin Saksan kuudesta eksklaavista.


title: Rückschlag

text: Rückschlagin ja varsinaisen Saksan erottaa toisistaan belgialainen rautatie Vennbahn.


title: Rückschlag

text: Monschaun kaupunkiin kuuluu myös kaksi muuta Saksan eksklaavia: Mützenich ja Ruitzhof. Vennbahn erottaa Saksasta myös Munsterbildchenin ja Rötgener Waldin eksklaavit.


title: Tangled in Dream

text: Tangled in Dream on australialaisyhtye Vanishing Pointin vuonna 2000 julkaistu toinen studioalbumi.Joissakin painoksissa on mukana myös "Tangled In Europe" -video tai Pink Floyd -cover "On the Turning Away".


title: Tangled in Dream

text: Sonata Arctica on tehnyt coverin kappaleesta "Two Minds and One Soul" EP-julkaisulleen "Don't Say a Word".


title: Tampereen Kamarioopperayhdistys

text: Tampereen Kamarioopperayhdistys ry perustettiin vuonna 2007 tarjoamaan Tampereelle ja Pirkanmaan ympäristöön pienimuotoista ja helposti lähetyttävää oopperakulttuuria. Sen ensiesiintyminen yleisölle oli Oopperakonsertti 11. toukokuuta 2008 Tampereen Vanhalla kirjastotalolla. Ensimmäinen varsinainen näyttämöprojekti, Gian-Carlo Menottin Vanhapiika ja varas, toteutettiin syksyllä 2008.


title: Tampereen Kamarioopperayhdistys

text: Musiikkitarjonnan monipuolistamisen lisäksi Tampereen Kamarioopperayhdistyksen tavoitteena on tarjota esiintymis- ja työmahdollisuuksia uransa alussa oleville nuorille musiikkiteatterin tekijöille ja muusikoille. Yhdistyksen musiikillinen johtaja on kapellimestari ja pianisti Tuomas Turriago.


title: Tampereen Kamarioopperayhdistys

text: Tampereen Kulttuuriyhdistys myönsi Kamarioopperayhdistykselle Kulttuurikukkanen-kunniakirjan vuonna 2008. Palkinnon on aikaisemmin saanut mm. Tanssiteatteri Mobita Dansco sekä Komediateatterin perustajapariskunta Esko ja Maija Raipia.


title: Tampereen Kamarioopperayhdistys

text:
- Ohjaus Juulia Tapola
- Ohjaus Niko Suominen
- Ohjaus Janne Hannula


title: Gentius

text: Gentius oli Illyrian viimeinen kuningas. Hän hallitsi vuosina 180 eaa. - 168 eaa. Gentius oli illyrialaisen kuninkaan Pleuratus II:n poika.


title: Gentius

text: Kolmannen makedonialaissodan sytyttyä vuonna 171 eaa. hän oli aluksi roomalaisten puolella, mutta liittoutuikin sitten vuonna 169 eaa. Makedonian kuningas Perseuksen kanssa, joka oli Rooman vihollinen. Tämän jälkeen Gentius pidätti kaksi alueen roomalaista legaattia ja tuhosi Apollonian ja Dyrrhakhionin kaupungit, jotka tukivat roomalaisia.


title: Gentius

text: Roomalainen kenraali Lucius Anicius Gallus kukisti Gentiuksen seuraavana vuonna Skodrassa, ja sen jälkeen hänet tuotiin Roomaan esiteltäväksi Galluksen voitontriumfissa ja eristettiin myöhemmin Iguviumin kaupunkiin.


title: Fred Wolf Films

text: Fred Wolf Films (aikaisemmin Murakami Wolf Films ja Murakami • Wolf • Swenson) on Fred Wolfin ja Jimmy Murakami perustama irlantilainen animaatioita tuottava yhtiö. Myöhemmin perustaja jäseneksi liittyi myös Charles Swenson.


title: Fred Wolf Films

text: Yhtiö sai syntynsä 1960-luvulla kun animaattori Fred Wolf ja hänen entinen yhtiökumppaninsa Jimmy Murakami perustivat animaatiostudion nimeltä Murakami Wolf Films. Tuolloin yhtiö loi animaatiomainoksia, kuten "Frosted Flakes", "Tony the Tiger and Green Giants" ja "Little Green Sprout". Lisäksi se tuotti lyhytanimaatioita teatteriin, kuten "The Box", "The Breath" ja "The Insects".


title: Fred Wolf Films

text: Ensimmäisen animaatiosarjan Fred Wolf Films tuotti televisioon ABC:n esittämänä vuonna 1971. The Pointin tuottivat Fred Wolf ja Harry Nilsson. Sarjassa oli muun muassa Dustin Hoffman kertojaäänenä ja myöhemmin videolle julkaistuissa jaksoissa Ringo Starr ja Alan Thicke. 1970-luvun aikana yhtiö tuotti muutamia Emmy-palkittuja sarjoja, kuten "Free to Be You and Me", "Puff the Magic Dragon" ja "Little Rascals Christmas Special".


title: Fred Wolf Films

text: 1980-luvulla yhtiö nousi erityisesti tunnetuksi tuotettuaan Strawberry Shortcake erikoisjaksoja, sekä Alvin ja pikkuoravat animaatiosarjaa vuosina 1988–1989. Lisäksi se oli ensimmäinen yhtiö, joka tuotti ensimmäisen Turtles – mutanttikilpikonnat animaatiosarjan vuosien 1987–1996 aikana. Sarjan aikana yhtiö vaihtoi nimeään Murakami • Wolf • Swensonista nykyiseen muotoonsa Fred Wolf Films, jolloin se tuotti animaatioita aina vuoteen 2000 asti. Tuolloin muita tunnettuja sarjoja olivat James Bond Junior, Dinobabies ja Zorro.


title: Ruitzhof

text: Ruitzhof on Saksan eksklaavi Belgiassa. Ruitzhof sijaitsee Nordrhein-Westfalenin osavaltiossa, Aachenin piirikunnassa ja on osa Monschaun kaupunkia. Etelässä eksklaavia rajaa Belgian lisäksi Schwarzbach-joki. Myös Rur-joki virtaa alueella.


title: Ruitzhof

text: Ruitzhofin ja varsinaisen Saksan erottaa toisistaan belgialainen rautatie Vennbahn.


title: Ruitzhof

text: Monschaun kaupunkiin kuuluu myös kaksi muuta Saksan eksklaavia: Mützenich ja Rückschlag. Vennbahn erottaa Saksasta myös Munsterbildchenin ja Rötgener Waldin eksklaavit.


title: Thibaut I (Navarra)

text: Navarran Thibaut I eli Thibaut (IV) de Champagne (30. toukokuuta 1201 – 8. heinäkuuta 1253) oli Champagnen kreivi ja vuodesta 1234 Navarran kuningas. Hän johti ristiretkeä itään vuosina 1238–1240. Hän oli myös huomattava truveeri, jolta on säilynyt useita lauluja.


title: Thibaut I (Navarra)

text: Thibaut I sai olla kreivinä koko ikänsä; hänen isänsä Thibaut III ennätti kuolla juuri ennen hänen syntymäänsä.


title: Louis

text: Louis voi viitata seuraaviin asioihin:


title: Tarhatyräkki

text: Tarhatyräkki ("Euphorbia cyparissias") on monivuotinen ruohovartinen kasvi, jota kasvatetaan koristekasvina. Se kasvaa 15–30 cm korkeaksi. Sen varsi on pysty, ja lehdet ovat kapeat, neulasmaiset. Niistä kasvi on saanut kutsumanimen kuusityräkki. Tarhatyräkki kukkii touko-kesäkuussa; kukinto on limenvihreä. Tarhatyräkki muistuttaa kenttätyräkkiä ("Euphorbia esula").


title: Tarhatyräkki

text: Tarhatyräkkiä kasvaa villinä Keski-Euroopassa. Se on karannut puutarhoista luontoon sekä Pohjoismaissa että Pohjois-Amerikassa.


title: Tarhatyräkki

text: Tyräkissä on maitiaisnestettä, joka voi vahingoittaa ihoa tai silmiä.


title: Tarhatyräkki

text: Luonnossa tarhatyräkki kasvaa kuivilla, karuilla niityillä hiekkamaassa tai kivikoissa.


Saksan yleisen asevelvollisuuden palauttaminen 1935 oli osa Saksan remilitarisointia Ensimmäisen maailmansodan ja Toisen maailmansodan välisenä aikana.


title: Saksan yleisen asevelvollisuuden palauttaminen 1935

text: Ensimmäisen maailmansodan jälkeen Saksa allekirjoitti Versailles’n rauhansopimuksen, joka kielsi Saksalta yleisen asevelvollisuuden ja rajoitti Saksan armeijan kokoa merkittävästi. Rauhansopimus muun muassa kielsi kokonaan Saksalta ilmavoimat ja sukellusveneet.


text: Saksan kansallissosialistisen työväenpuolueen noustua valtaan Saksassa aloitettiin valmistelut Suur-Saksan luomiseksi. Yhtenä osana tätä kehitystä oli Saksan sotilaallisen mahdin kasvattaminen ja sen osana yleiseen asevelvollisuuteen perustuvan armeijan luominen. Tämänsuuntaiset toimet naamioitiin aluksi monenlaisella yhdistystoiminnalla, josta hyvänä esimerkkinä on purjelentoseura, jonka jäsenistä tuli yleisen asevelvollisuuden alkaessa Luftwaffen, Hermann Göringin johtamien Saksan uusien ilmavoimien jäseniä.


text: Tekosyy armeijan kokoa rajoittavien rauhansopimuksen ehtojen mitätöintiin saatiin Ranskan ja Neuvostoliiton keskinäisestä avunantosopimuksesta, jonka Adolf Hitler katsoi uhkaavan Saksaa. Uuden armeijansa voimin Saksa myös yksipuolisesti kumosi Locarnon sopimuksen mukaisen Reininmaan demilitarisoinnin marssittamalla joukkonsa alueelle.


title: Bandslam

text: Bandslam on Todd Graffin ohjaama draamakomedia. 14. elokuuta 2009 ensi-iltaan tulleessa elokuvassa esiintyy muun muassa Vanessa Hudgens, Gaelan Connel ja Alyson Michalka.


title: S/S Hurma

text: S/S Hurma on teräsrunkoinen höyrylaiva, joka on rakennettu vuonna 1902 Viipurin telakalla Viipurissa. Alus rakennettiin hinaajaksi T. & J. Salvesen osakeyhtiön käyttöön. Vuonna 1916 Oy Kaukas Ab osti Salvesenin liiketoiminnan ja sitä kautta S/S Hurma siirtyi muun yrityksen laivaston mukana Kaukaan omistukseen. Vuonna 1935 aluksen toimenkuva laajeni peruskorjauksen myötä jonka yhteydessä laiva varustettiin toimimaan myös jäänmurtajana. Jäänmurtajaominaisuudet tekivät aluksesta Kaukaan eniten käytetyn laivan ja se toimi hinaustehtävissä aikaisesta keväästä alkutalveen asti.


title: S/S Hurma

text: Talven 1965 aikana S/S Hurma muutettiin öljylämmitteiseksi ja vuonna 1969 alus siirtyi yritysjärjestelyiden johdosta Tehdaspuu Oy:n omistukseen. Alus toimi hinaajana vuoteen 1974 asti jonka jälkeen se on palvellut ensin Tehdaspuu Oy:tä ja sittemmin UPM Metsä Oy:tä edustusaluksena. Nykyisin laiva on muutettu takaisin puulämmitteiseksi. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Sirppipistiäinen

text: Sirppipistiäinen ("Ophion luteus") on noin 15-20 millimetrin kokoinen pistiäislaji. Sen ruumiinväri on ruskeanpunainen ja sillä on mustat silmät. Sirppipistiäisen takaruumis on kupera ja litistynyt. Siipien reunat ovat kullanruskeat. Sirppipistiäisiä esiintyy yleisimmin heinä-syyskuun aikana ja ne esiintyvät enimmäkseen niityillä ja metsäaukioilla. Lajin pisto voi olla kipeä. Uhanalaisuusluokitukseltaan laji on melko harvinainen.


title: Sirppipistiäinen

text: Laji tulee helposti valolle. Se lentää nimittäin yöllä etsiessään isäntäeläintä jälkeläisilleen. Isäntäeläimenä toimii keskisuuren tai suuren perhosen toukka. Sen toukat kehittyvät sitten isännän ruumiissa. Aluksi toukat eivät syö isännän elintärkeitä osia. Silloin perhostoukka kasvaa ja syö yleensä harvinaisen runsaasti. Ruokahalu vähenee kuitenkin pian, ja suuriksi kasvaneet pistiäistoukat syövät isäntänsä kuoliaaksi. Sitten ne ryömivät esiin ja koteloituvat.


title: Son de Sol

text: Son de Sol ("”Auringon Ääni”") on espanjalainen flamenco-popyhtye, jonka jäseniä ovat kolme sisarta Sole, Esperanza and Lola, jotka ovat kotoisin Écijasta, Andalusiasta. Yhtye edusti Espanjaa euroviisuissa Kiovassa 2005 laululla "Brujería", joka sijoittui 21. sijalle saaden yhteensä 28 pistettä.


title: Selma Björnsdóttir

text: Selma Björnsdóttir (myös Selma, s. 13. kesäkuuta 1974 Reykjavík) on islantilainen laulaja, joka parhaiten muistetaan Islannin euroviisuedustajana. Hän on edustanut maataan Eurovision laulukilpailussa 1999 laululla "All Out of Luck" ja 2005 laululla "If I Had Your Love", mutta ei päässyt finaaliin.


title: Xylophagomorpha

text: Xylophagomorpha on pieni ja vähälajinen kärpästen osalahko.


title: Xylophagomorpha

text: Osalahko kattaa kaksi heimoa, jotka ulkoasultaan eroavat toisistaan suuresti. "Xylophagidae"-heimo on maailmanlaajuinen. Aikuiset yksilöt ovat 2–25 millimetriä pitkiä, yleensä tummia tai keltaisenkirjavia hoikkia ja karvattomia kärpäsiä, jotka aterioivat kukissa. Toukat ovat lahonsyöjiä ja elävät lahopuussa. "Pantophthalmidae"-heimon 21 lajia ovat puhtaasti neotrooppisia. Aikuiset yksilöt ovat erittäin kookkaita paarmamaisia kärpäsiä, joiden suuosat ovat surkastuneet, eikä aikuinen yksilö syökään enää mitään. Toukat kaivertavat käytäviä lahoaviin puihin.


title: Joel Hautala

text: Joel Mikko Hautala (25. syyskuuta 1894 Alahärmä – 27. tammikuuta 1963) oli suomalainen jääkäriluutnantti. Hänen vanhempansa olivat maanviljelijä Juho Hautala ja Anna Mattila. Hänet vihittiin avioliittoon vuonna 1919 Aini Mäen kanssa.


title: Joel Hautala

text: Hautala kävi kansakoulun ja suoritti yksityisesti viidennen luokan Viipurin reaalikoulussa vuonna 1925.


title: Joel Hautala

text: Tämä alahärmäläinen maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 9. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Joel Hautala

text: Hän saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. krenatöörirykmentin 3. Seinäjoen pataljoonan 1. komppaniaan. Hän otti osaa taisteluihin Länkipohjassa, Orivedellä, Vääksy- Kangasala akselilla, Lempäälässä ja Vesilahdella, missä hän haavoittui pahasti 15. huhtikuuta 1918.


title: Joel Hautala

text: Sisällissodan jälkeen Hautala siirrettiin 31. elokuuta 1918 Pioneerikoulutuspataljoonan 3. komppaniaan, josta hänet määrättiin lokakuussa vuonna 1919 Pioneeripataljoona 1:n 2. komppaniaan ja 15. huhtikuuta 1921 alkaen pataljoonan varastonhoitajaksi. Hänet siirrettiin 1. tammikuuta 1926 Karjalan kaartin rykmenttiin ja määrättiin täydennysvaraston hoitajaksi sekä 1. huhtikuuta 1934 alkaen Seinäjoen sotilaspiirin esikuntaan varastonhoitajaksi.


title: Joel Hautala

text: Hautala osallistui talvisotaan rahastonhoitajana Seinäjoen sotilaspiirin esikunnassa, mitä tehtävää hän jatkoi myös välirauhan ja jatkosodan aikanakin, mutta siirrettiin Etelä-Pohjanmaan läntiseen suojeluskuntapiiriin.


title: Joel Hautala

text:
Hautala toimi sotien jälkeen edelleen samassa tehtävässä, mutta suojeluskuntien lakkauttamisen jälkeen hänet siirrettiin takaisin Seinäjoen sotilaspiirin esikuntaan, jossa toimi edelleenkin rahastonhoitajana. Hänet siirrettiin lakkautuspalkalle vuonna 1952 ja erosi vakinaisesta palveluksesta vuonna 1954. Hän toimi Etelä-Pohjanmaan Jääkärit ry:n tilintarkastaja usean vuoden ajan.
Hänet on haudattu Alahärmään.


title: Dubki

text: Dubki (, setoksi: "Tupka") on kylä Pihkovan alueella, Venäjällä. Pinta-alaa niemeen sijoittuvalla muutaman talon kylällä on noin yksi neliökilometri. Dubki rajoittuu maa-alueittensa puolesta Viron Värskan kuntaan. Pohjoisessa ja lännessä Dubki rajautuu Pihkovanjärveen.


title: Dubki

text: Yleistason karttalähteiden mukaan pohjoisessa olevat vesialueet ovat osa Venäjää, jolloin alue ei ole aito eksklaavi, rajoiltaan täysin sulkeutuva alue vieraan valtion sisällä, vaan Venäjän jonkinlainen puolittainen eksklaavi Virossa. Eräs aiempi, vuonna 2005 julkaistu käsikirjoitus väittää kuitenkin, että Viron aluevedet ympäröivät järvelläkin. Tämän käsikirjoituksen mukaan Dubkista tuli Venäjän eksklaavi vuonna 1990.


title: Dombarovski

text: Dombarovski () on mannertenvälisten ohjusten tukikohta ja avaruusalusten laukaisukeskus (kosmodromi) Orskin ja Jasnyin kaupunkien lähellä Orenburgin alueella Etelä-Venäjällä. Dombarovski itse on noin 10 000 asukkaan taajama.


title: Dombarovski

text: Vuodesta 1964 toimineessa Venäjän armeijan tukikohdassa oli parhaimmillaan 64 kappaletta R-36-ohjuksen laukaisusiiloja; näistä 52 oli toiminnassa vielä vuonna 2004. Viimeksi vuosina 2004 ja 2006 tukikohdasta tehtiin R-36M2-ohjuksen koelaukaisut Kamtšatkan niemimaalle.


title: Dombarovski

text: Yksi siiloista on muutettu satelliittien kantorakettien laukaisuun sopivaksi. Nykyään kosmodromia käyttää Venäjän, Ukrainan ja Kazakstanin kantorakettiyhtiö ISC Kosmotras kaupallisten satelliittien laukaisuun Dnepr-kantoraketeilla, jotka ovat käytöstä poistettuja ja muunnettuja R-36 (eli SS-18) -ohjuksia. Keskuksesta laukaistiin avaruuteen yhdysvaltalaisen Bigelow Aerospace -yhtiön avaruusasemamalleja vuosina 2006 ja 2007. Lokakuussa 2008 laukaistiin Thaimaan kaukokartoitussatelliitti. Laukaisua oli jouduttu lykkäämään useita kertoja, kun Dombarovskilla oli vaikeuksia ympäristölle hyväksyttävän laukaisusuunnan löytämisessä.


title: Bahrainin kansainvälinen lentoasema

text: Bahrainin kansainvälinen lentoasema (arab. مطار البحرين الدولي) on Al-Muharraqissa Bahrainissa sijaitseva lentoasema, jolla on käytössään kaksi kiitotietä. Lentoasemaa ylläpitää Bahrainin valtio. Asemataso on kaksi metriä meren pinnan yläpuolella. Lentoasema toimii Gulf Airin solmukohtana.


title: Bahrainin kansainvälinen lentoasema

text: Lähde:


title: Pete ja lohikäärme Elliott

text: Pete ja lohikäärme Elliott () on Walt Disneyn vuonna 1977 ensi-iltansa saanut animaatio-, seikkailu- ja musikaalielokuva, joka sijoittuu 1900-luvulle. Elokuva kertoo yhdeksänvuotiaasta pojasta nimeltään Pete.


title: Pete ja lohikäärme Elliott

text: Elokuvasta tehtiin vuonna 2016 samanniminen uudelleenfilmatisointi.


title: Pete ja lohikäärme Elliott

text: Yhdeksänvuotias Pete on karannut ilkeiden ottovanhempiensa luota. Hän tutustuu suureen vihreään lohikäärmeeseen Elliottiin, joka osaa tehdä itsensä näkymättömäksi. Pete saa luvan asua Noran ja hänen isänsä Tuikun luona majakassa. Hän yrittää pitää Elliottia lähistöllä piilossa, mutta se ei ole helppoa.


title: Pete ja lohikäärme Elliott

text: Video-oppaassa vuodelta 1995 Asko Alanen antoi elokuvan Suomessa julkaistulle VHS-kasettiversiolle kritiikkiä pienten piirroshahmojen erottumisesta silloisessa tv-ruudussa. Elokuva sai häneltä kaksi tähteä viidestä, joka teoksen mukaan vastaa sanallista arviota ”keskinkertainen”.


title: Thomas Schönlebe

text: Thomas Schönlebe (s. 6. elokuuta 1965) on entinen saksalainen (itäsaksalainen) yleisurheilija. Hän voitti miesten 400 metrin juoksun kultaa Euroopan ennätysajalla 44,33 vuoden 1987 yleisurheilun maailmanmestaruuskilpailuissa Roomassa. Hän voitti kultaa myös vuoden 1985 yleisurheilun sisäratojen maailmanmestaruuskilpailuissa Pariisissa.


Through the Past, Darkly (Big Hits Vol. 2) on The Rolling Stonesin vuonna 1969 julkaistu toinen virallinen kokoelma-albumi. Albumin Britannian ja Yhdysvaltain painokset eroavat toisistaan kappaleiden osalta. Vuonna 2002 Yhdysvaltain painos julkaistiin uudelleen CD- ja SACD-muodossa.


title: Through the Past, Darkly (Big Hits Vol. 2)

text: Erikoisuutena alkuperäisessa albumissa oli sen kahdeksankulmainen kansi.


title: Raha-asiainvaliokunta

text: Raha-asiainvaliokunta perustettiin Suomen suuriruhtinaskunnan säätyvaltiopäiville ensimmäistä kertaa Porvoon maapäiville 1809. Se oli toinen kyseisten valtiopäivien valtiokunnista, joita oli tuolloin vain kaksi. Ensimmäinen valtiopäiville perustettu valiokunta oli Siviili- ja talousvaliokunta.


title: Raha-asiainvaliokunta

text: Raha-asiain valiokunnan tehtävänä oli käsitellä rahaoloja. Suomessa kiersi Suomen sodan aikana niin Ruotsin kuningaskunnan kuin Venäjän keisarikunnankin rahaa. Autonomia vahvistui, kun Suomen pankki alkoi toimia keskuspankkina muodostuville liikepankeille ja kun Suomeen saatiin 1/4 kultafrangin arvoinen Suomen markka rahajärjestelmän kultaiseksi pohjaksi alun perin hopeakantaisen markan jatkoksi 1878, jolloin Suomen suuriruhtinaskunta suurtyi kultakantaan 20 vuotta ennen Venäjän keisarikuntaa.


title: Raha-asiainvaliokunta

text: Vuoden 1863 valtiopäivillä samankaltaisia tehtäviä hoitamaan valittiin pankkivaliokunta, kun oli selvää, että jatkettiin Ruotsin vapauden ajan mallilla, jossa valtionpankki oli valtiopäivien eli säätyjen pankki, mikä näkyy edelleen Suomen pankissa pankkivaltuustossa, joka koostuu valtiopäivämiesperinteen mukaisesti kansanedustajista.


title: Tihisenniemen voimalaitos

text: Tihisenniemen voimalaitos on Kajaanin Tihisenniemellä sijaitseva Kainuun Voiman höyryvoimalaitos. Siinä on kaksi osaa, jotka valmistuivat vuosina 1989 (pääkattila) ja 1999 (vara- ja huippukattila). Voimalaitos tuottaa suurimman osan Kajaanin kaupungin tarvitsemasta kaukolämmöstä ja lisäksi sähköä. Lisäksi sillä on valmius toimittaa höyryä Renforsin Rannan teollisuualueella toimiville yrityksille. Voimalan valvomosta ohjataan myös kolmea vesivoimalaa: Ämmäkosken voimalaitos, Koivukosken voimalaitos ja Koivukoski III.


title: Tihisenniemen voimalaitos

text: Aiemmin voimalaitos tuotti myös Kajaanin paperitehtaan tarvitseman prosessihöyryn suurilta osin vuosina 1986-1999 ja kokonaan vuosina 1999-2008 paperitehtaan sulkemiseen 17.12.2008 saakka. Paperitehtaan lopettamisen myötä voimalaitos keskittyy pelkästään kaukolämmön ja sähkön tuottamiseen. Laitoksessa on 2 kattilaa: pääkattila sekä vara- ja huippukattila. Laitoksen piipun korkeus on noin 100 metriä. Kajaanin paperitehtaan oma höyryvoimala poistettiin käytöstä vuonna 1999 vanhentuneena.


title: Kaarle Wärri

text: Kaarle Wärri, joskus myös Kaarlo Wärri tai Kaarlo Värri (vuoteen 1864 Ala-Jaakkola; 23. helmikuuta 1839, Huittinen – 12. tammikuuta 1923, Pöytyä), oli suomalainen talonpoika, valtiopäivämies, joka toimi säätynsä valtiopäiväryhmän puhemiehenä.


title: Kaarle Wärri

text: Hänet valittiin säätynsä nuorimmaksi valtiopäivämieheksi säätyvaltiopäiville 1867, jotka järjestettiin suurena nälkävuonna, mutta ei enää säätyvaltiopäiville 1872. Syynä luottamuksen puutteeseen uskotaan olleen sen, että hän edusti ratsutilallisia, kun kihlakuntien valitsijakokouksissa suuri osa valitsijoista oli perintötalollisia. Wärri valittiin uudelleen säätyvaltiopäiville 1877, 1882, 1885, 1888 ja 1891. Hän oli talonpoikaissäädyn puhemies vuosien 1894 ja 1897 säätyvaltiopäivillä ja vuoden 1899 ylimääräisillä säätyvaltiopäivillä.


title: Kaarle Wärri

text: Kaiken kaikkiaan Kaarle Wärri edusti Maskun, Loimaan ja Tyrvään tuomiokuntaa yhdeksillä valtiopäivillä, joista viimeisillä kolmilla valtiopäivillä talonpoikaissäädyn puhemiehenä.


title: Split-albumi

text: Split-albumi (tai lyhyemmin split) on musiikkialbumi joka sisältää kahden tai useamman eri artistin kappaleita. On julkaistu myös samalla periaatteella tehtyjä split-EP:itä ja split-singlejä. Split-albumi eroaa "eri esittäjiä" -tyyppisistä julkaisuista siten, että ensin mainituissa on joka yhtyeeltä yleensä yhden tai kahden raidan sijasta useampia kappaleita. Lisäksi splitien kappaleet ovat usein uusia ja nimenomaan splitille tehtyjä. Split ei myöskään sisällä kuin korkeintaan muutaman yhtyeen kappaleita, kun taas eri esittäjien kokoelmalevyt voivat sisältää jopa kymmeniä yhtyeitä.


title: Split-albumi

text: Vinyylilevyjen ja C-kasettien aikakaudella kahden yhtyeen spliteillä oli usein A-puolella toisen yhtyeen ja B-puolella toisen yhtyeen kappaleet. CD-levyt eivät luonnollisestikaan sisällä kahta puolta, mutta splitejä on julkaistu myös CD-muodossa. Splitin etuna on yleensä se, että sen avulla voidaan esitellä tuntemattomampia yhtyeitä tunnetumpien rinnalla. Splitit voivat myös esitellä saman tyylilajin edustajia, jolloin tietyntyyppisestä musiikista kiinnostunut kykenee tutustumaan useisiin samankaltaista musiikkia tekeviin yhtyeisiin. Omakustanteissa splitejä suositaan usein kustannustehokkuuden vuoksi: pienissä painoksissa on kannattavampaa jakaa albumin julkaisu- ja levityskustannuksia useamman yhtyeen kesken.


title: Painin maailmanmestaruuskilpailut 1975

text: Vuoden 1975 painin maailmanmestaruuskilpailut järjestettiin syyskuussa Minskissä, Valko-Venäjän sosialistisessa neuvostotasavallassa, Neuvostoliitossa. Kisoissa painittiin kreikkalais-roomalaista painia ja vapaapainia kymmenessä painoluokassa. Kisojen menestynein maa oli Neuvostoliitto, jonka painijat voittivat 12 kultamitalia sekä viisi muuta mitalia.


title: AIR-2 Genie

text: AIR-2 Genie oli ilmasta-ilmaan laukaistava pienellä 1,5 kilotonnin W25-ydinkärjellä varustettu ohjaamaton raketti. Sen kantomatka oli noin 10 kilometriä ja räjähdyksen tuhosäde 300 metriä. AIR-2 oli tarkoitettu pommikonelaivueita vastaan. Aseen kehittäjä ja valmistaja oli Douglas Aircraft Company.


title: AIR-2 Genie

text: AIR-2A kehitettiin kylmän sodan aikana Yhdysvalloissa, ja se otettiin käyttöön 1950-luvun lopulla. AIR-2 poistui käytöstä vuonna 1988 kun viimeiset F-106-koneet vedettiin palveluksesta


title: AIR-2 Genie

text: Rakettia kokeiltiin kerran Plumbbob-kokeessa 19. heinäkuuta 1957. Montanan ilmakansalliskaartin F-89J laukaisi sen 4 500 metrin (15 000 ft) korkeudessa Yucca Flatin yllä Nevadan koealueella. Räjähdyksen alla seisoi ryhmä vapaaehtoisia ilmavoimien upseereja todistaakseen aseen vaarattomuuden käytettäessä sitä asutusalueilla.F-104 Starfighterit eivät kuitenkaan koskaan kantaneet asetta operatiivisessa käytössä.


title: Painin maailmanmestaruuskilpailut 1977 (kreikkalais-roomalainen paini)

text: Vuoden 1977 painin maailmanmestaruuskilpailut järjestettiin kreikkalais-roomalaisen painin osalta lokakuussa Göteborgissa, Ruotsissa. Kisoissa painittiin kymmenessä painoluokassa. Kisat alkoivat 14. lokakuuta 1977.


text: Samana vuonna järjestettiin erikseen vapaapainin MM-kilpailut Lausannessa.


title: Espoon helluntaiseurakunta

text: Espoon helluntaiseurakunta on Espoossa toimiva helluntailainen seurakuntayhteisö, johon kuuluu 574 jäsentä (2010). Sen kirkkorakennus eli Espoon helluntaikirkko sijaitsee Olarinluomassa. Seurakunnan johtavana pastorina toimii Kyösti Frestadius.


title: Espoon helluntaiseurakunta

text: Espoon helluntaiseurakunta on perustanut myös Keski-Espoon ja Espoonlahden lähiseurakunnat. Molemmat ovat jo itsenäistyneet.


title: Espoon helluntaiseurakunta

text: Espoon helluntaiseurakunta on perustettu 1971. Yhdistys on rekisteröity 13. lokakuuta 1977. Seurakunta on Suomen Helluntaikirkon jäsenseurakunta.


title: Espoon helluntaiseurakunta

text: Jumalanpalvelusten ja Sanan ja rukouksen iltojen lisäksi toimintamuotoja ovat rukouspalvelu, solutoiminta, lapsi- ja nuorisotyö, lähetystyö, miesten- ja naistentyö, sinkkutyö sekä romanityö. Seurakunnalla on noin 40 erilaista vapaaehtoistyöntekijöiden palvelutiimiä. Romanityö on romaninuorten vastuulla, ja siihen kuuluvat Sanan ja laulun illat, romanijuhla toukokuussa, kesän nuortenleiri, grilli-illat, pikkujoulujuhlat ja muu yhteistoiminta. Nuortentyössä järjestetään One80-nimisiä iltoja, joihin sisältyy nuorekasta ylistysmusiikkia, raamatunopetusta ja todistuksia, sekä kahvilatoimintaa. Osa nuorisotyötä on toukokuussa vuosittain järjestettävä "Revolution"-nuorisokonferenssi sekä kesän ja talven nuortenleirit.


title: Espoon helluntaiseurakunta

text: Espoon helluntaiseurakunnan toimintaan kuuluu myös lähetystyötä eri puolille maailmaa. Lähetystyökohteet ovat:Espoon helluntaiseurakunnalla on "e-Vartti" -niminen ohjelman Radio Deissä. Seurakunta tekee TV7:lle "Elämän lähteellä" -keskusteluohjelmia.


title: Maria Gasolina

text: Maria Gasolina on suomalainen, pääasiassa brasilialaista populaarimusiikkia suomeksi esittävä yhtye, joka on perustettu Helsingissä vuonna 2001. Yhtyeeltä on ilmestynyt neljä pitkäsoittoa, "Se jokin" vuonna 2006, "Mä olen sun" vuonna 2008, "Aina uusi aalto" vuonna 2010 ja "Pitkää siltaa" vuonna 2017. "Mä olen sun" -levyn singleraita ”Kaipuusamba” valittiin Radio Helsingin kuulijoiden vuoden 2008 kesähitiksi.


title: Tolkien-fandom

text: Tolkien-fandom on nimitys fantasiakirjailija J. R. R. Tolkienin teosten ihailijoiden muodostamalle yhteisölle.


title: Tolkien-fandom

text: Kontu on Suomen suurin Tolkien-aiheinen verkkosivusto. Sivustolla on wiki-muotoinen tietopankki "Kontuwiki", Tolkien-aiheisia uutisia ja keskustelupalsta "Vihreä Lohikäärme", jossa on yli 5 000 käyttäjää. Vesa Piittinen perusti sivuston vuonna 2000 Tolkienin elämäntyöhön keskittyväksi sivustoksi ja keskustelupalstaksi. Vuonna 2003 joukko kontulaisia teki Suomen ennätyksen leiriytymällä kahdeksi viikoksi Tennispalatsin edustalle Helsingissä jonottamaan lippuja "" -elokuvan ensi-iltaan. Vuonna 2006 sivuston tueksi perustettiin Verkkoyhteisö Kontu ry, joka otti järjestysvastuun suurimmista sivuston käyttäjien järjestämistä tapahtumista, ns. miiteistä. Vuonna 2012 Verkkoyhteisö Kontu yhdistyi Suomen Tolkien-seuran kanssa ja yhdistyksen nimeksi tuli Suomen Tolkien-seura Kontu ry.


title: Tolkien-fandom

text: Suomessa Tolkien-fandom järjestäytyi vuonna 1992, kun Suomen Tolkien-seura ry perustettiin Helsingin Uudella ylioppilastalolla 3. tammikuuta, kun Tolkienin syntymästä oli kulunut sata vuotta. Suomen Tolkien-seura on Tolkienin tuotannon ja muun fantasiakirjallisuuden ystäville tarkoitettu yhdistys. Seura julkaisee kahta lehteä, neljästi vuodessa ilmestyvää tiedotuslehteä "Hobittilan sanomia" sekä neljä kertaa vuodessa ilmestyvää "Legolasta", Suomen ainoaa pelkästään fantasiakirjallisuuteen keskittynyttä fanzinea. Yhdistys järjestää virallisia jäsentapaamisia kuudesti vuodessa ja paikallisyhdistykset eli smialit järjestävät kuukausitapaamisia. Seura jakaa Kuvastaja-palkintoa parhaalle suomalaiselle fantasiakirjalle.


title: Tolkien-fandom

text: Vuoden 2012 alussa seura yhdistyi Verkkoyhteisö Kontu ry:n kanssa Suomen Tolkien-seura Kontu ry:ksi.


title: Mauri Keskitalo

text: Mauri Antti Keskitalo (s. 25. syyskuuta 1965 Oulu) on suomalainen jalkapalloilija. Hän on viisinkertainen Veikkausliigan hopeamitalisti, ja hänet valittiin myös Veikkausliigan legendaksi ensimmäisten joukossa vuonna 2007.


title: Mauri Keskitalo

text: Keskitalo on Keravan Pallon kasvatti. Hänet muistetaan urastaan Myllykosken Pallossa, jota hän edusti useita vuosia sekä Veikkausliigassa että 1. divisioonassa. Ensimmäisen pääsarjaottelunsa hän pelasi kuitenkin Kuusysin paidassa 29. huhtikuuta 1990, jolloin Kuusysi voitti HJK:n 3–0. Ensimmäisen liigamaalinsa hän teki 1–1-tasapelissä Ilvestä vastaan 13. toukokuuta samana vuonna.


title: Mauri Keskitalo

text: Keskitalo oli kaudella 1992 Veikkausliigan maalipörssin jaetulla kolmannella tilalla 15 maalillaan. Hän voitti MyPassa neljä SM-hopeaa ja kaksi Suomen cupia. Pääsarjassa hän edusti myös Kotkan TP:tä ja Lahtea. Hän pelasi 11 liigakauden aikana 250 ottelua ja teki 63 maalia.


title: Mauri Keskitalo

text: Pääsarjauransa jälkeen Keskitalo on pelannut Ykköstä KooTeePeessä ja Rakuunoissa, Kakkosta Kultsussa sekä Kolmosta ja Nelosta Purhassa. Vuonna 2015 Keskitalo liittyi Kolmosessa pelaavan FC Peltirummun valmennustiimiin. Hän on myös pelannut seuran kakkosjoukkueessa Rumpu FC:ssä Kutosta kaudesta 2014 lähtien.


title: Säätyvaltiopäivät 1899

text: Säätyvaltiopäivät 1899 olivat ylimääräiset Suomen suuriruhtinaskunnan valtiopäivät. Ne kutsuttiin koolle Suomen yleisen asevelvollisuuden laajentamiseksi koskemaan koko Venäjän keisarikuntaa siten, että suomalaiset, joiden asevelvollisuus koko väestöön nähden oli suppeampi kuin Venäjän keisarikunnassa keskimäärin olisi ollut välttämätöntä palvella Suomen suuriruhtinaskunnan armeijan asemesta Venäjän keisarikunnan armeijassa, jolloin asevelvollisuus ei olisi enää koskenut pääasiassa Suomen suuriruhtinaskunnan aluetta sen puolustamiseksi, vaan mahdollisesti myös kaikkia muita Venäjän keisarikunnan alueita ja kaikkia sen käymiä sotia.


title: Säätyvaltiopäivät 1899

text:
Säädyt eivät kuitenkaan taipuneet asevelvollisuuden laajentamiseen. Mielenkiinnon Suomen suuriruhtinaskunnan alueellisesti rajoittuneen armeijan purkamiseksi ja suomalaisten kiinnittämiseksi yleisvenäläisiin joukkoihin oli synnyttänyt Saksan aloittaman laivastokilpailun uhka, mitä vastaan Venäjän 1898 nimitetty uusi sotaministeri Aleksei Kuropatkin oli ryhtynyt toimimaan. Hankkeeseen Suomen osalta liittyi myös Nikolai Bobrikovin nimittäminen Suomen kenraalikuvernööriksi.
Ehdotus asevelvollisuuslaiksi venäläisten ehdottamassa muodossa kohtasi jyrkkää vastarintaa Suomessa.


title: Säätyvaltiopäivät 1899

text: Keisari Nikolai II kutsui 19.7.1898 annetulla käskyllä sotaministeri Aleksei Kuropatkin pyynnöstä ylimääräiset valtiopäivät koolle 19.1.1899.


title: Säätyvaltiopäivät 1899

text: Valtiopäivien avajaisissa Suomen kenraalikuvernööriksi nimitetty Nikolai Bobrikov piti avajaispuheen.


title: Säätyvaltiopäivät 1899

text:
Vuodesta 1878 voimassa olleen Suomen asevelvollisuuslain asetuksien mukaan, Suomen armeijan tarkoitus oli Suomen puolustus, mutta maan ulkopuolelle sitä ei saanut viedä.
Armeijassa saivat palvella ainoastaan Suomen kansalaiset, kaksi ylintä päällikköä, Suomen kenraalikuvernööri ja Venäjän sotaministeri tekivät säännöissä sallitun poikkeuksen.


title: Säätyvaltiopäivät 1899

text: Venäläisten ehdottama uusi asevelvollisuuslaki, olisi alistanut Suomalaiset joukot kokonaan Venäjän sotilasviranomaisten alaisiksi, sekä olisi pidentänyt palvelusajan Venäjän sotaväen palvelusajan pituiseksi, eli viideksi vuodeksi. Upseereiksi suomalaisiin joukkoihin olisi voitu lain nojalla määrätä venäläisiä ja Suomen sotaväki olisi voitu sijoittaa myös rauhan aikana maan ulkopuolelle. Suomalaisia asevelvollisia olisi voitu komentaa venäläisiin joukkoihin ja venäläisiä suomalaisiin joukkoihin.


title: Säätyvaltiopäivät 1899

text: Ehdotus merkitsi Suomen erillisen sotaväen täydellistä lakkauttamista ja yhdistämistä Venäjän sotaväkeen, sekä Suomen valtiopäivien päätösvallan riistämistä sotalaitosta koskevissa kysymyksissä.


title: Säätyvaltiopäivät 1899

text: Valtiopäivien avajaisissa 24.1.1899 Kenraalikuvernööri Nikolai Bobrikov sanoi: "Erottomasti yhdistettynä Keisarikuntaan ja koko Venäjän valtakunnan suojan ja turvan alaisena Suomenmaa ei tarvitse Venäjän armeijasta erillään olevaa sotaväkeä. Asevelvollisuutta siellä koskeva laki on sen tähden saatettava yhdenmukaiseksi Keisarikunnassa voimassa olevan lain kanssa."


title: Säätyvaltiopäivät 1899

text: Lakiehdotuksen sisältöä: "Keisarillisen valtaistuimen ja Venäjän valtakunnan puolustaminen on jokaisen Venäjän alamaisen pyhä velvollisuus, ja on siis miespuolinen asujamisto suomenmaalaisissa lääneissä, samoin kuin Venäjän muissa kuvernementeissä, säätyyn katsomatta, asevelvollinen."


title: Säätyvaltiopäivät 1899

text: Uusi asevelvollisuuslaki olisi tuntuvasti lisännyt Suomen asevelvollisten määrää, aikaisemmasta 5600 miehestä 36 000 mieheen. Reservin määrä olisi noussut yli 90 000 mieheen. Lisäksi Suomelle määrättiin maksettavaksi yhdeksän vuoden aikana 50 miljoonaa markkaa Venäjälle, koska Venäjällä oli yhä suhteellisesti suuremmat sotilasmenot.


title: Säätyvaltiopäivät 1899

text: Valtiopäivillä oli esillä vain neljä esitystä asevelvollisuusasiasta. Esitysten tehostamiseksi Suomen suuriruhtinas Nikolai II antoi niiden kestäessä valtiopäivien painostamiseksi niistä riippumatta helmikuun manifestin 15. helmikuuta 1899.


title: Säätyvaltiopäivät 1899

text: Valtiopäivät käsittelivät näitä ehdotuksia kahdessa valiokunnassa, R. F. Hermansonin johtamassa lakivaliokunnassa ja Leo Mechelin johtamassa asevelvollisuusvaliokunnassa,


title: Säätyvaltiopäivät 1899

text: Valtiopäiville annettiin oikeus antaa vain lausunto esitetystä asevelvollisuuslaista, mutta ei mahdollisuutta hylätä tai hyväksyä lakia.


title: Säätyvaltiopäivät 1899

text: Senaatti oli antamassaan lausunnossa, ehdottanut poistettavaksi ne kohdat ehdotetussa asevelvollisuuslaista, jotka törkeästi loukkasivat Suomen erikoisasemaa ja oikeutta.


title: Säätyvaltiopäivät 1899

text: Säädyt olivat antaneet 27.5.1899 keisarille Nikolai II:lle myös oman ehdotuksensa asevelvollisuuslain muuttamiseksi, mutta hän ei hyväksynyt säätyjen eikä senaatin ehdotuksia vaan jätti asian sotaministeri Aleksei Kuropatkin johtaman komitean käsiteltäväksi, joka myöhemmin, 12. heinäkuuta 1901 julkaisi keisarin vahvistaman uuden asevelvollisuuslain sekä armollisen julistuskirjan.


title: Säätyvaltiopäivät 1899

text: Valtiopäivillä 42 talonpoikaissäädyn edustajaa jätti senaatille kieltolakia valmistelevan juovutusjuomalainsäädäntöä koskevan anomuksen.


title: Säätyvaltiopäivät 1899

text:
Säätyvaltiopäivien viralliset lopettajaiset pidettiin 30.5.1899, silloin lopettamispuheet pitivät
aatelissäädyn puolesta maamarsalkka vapaaherra Samuel Werner von Troil, pappissäädyn edustajana arkkipiispa Gustaf Johansson, porvarissäädyn edustajana kauppias Joachim Kurtén, talonpoikaissäädystä ratsutilallinen Kaarle Wärri.


title: Bor-Öndör

text: Bor-Öndör () on kaupunki Mongolian Hentiin provinssissa. Maantieteellisesti se sijaitsee Darhanin sumissa, mutta sillä on oma hallintonsa. Bor-Öndörissä on 8 576 asukasta (vuonna 2015) ja se on provinssinsa toiseksi suurin asutuskeskus pääkaupunki Öndörhaanin jälkeen.


title: Bor-Öndör

text: Kaupungissa on fluoriittikaivos. Kaivostoimintaa harjoittaa venäläis-mongolialainen yritys Mongolrostsvetmet. Kaupungista johtaa rautatieyhteys Trans-Mongolian rautatielle.


title: Kyttyräselkäisyys

text: Kyttyräselkäisyydeksi, kumaraselkäisyydeksi tai köyryselkäisyydeksi ("kyphosis") kutsutaan rintarangan kaaren eli kyfoosin sairaalloista käyristymistä taaksepäin. Kyttyräselkäisyyden voivat aiheuttaa esimerkiksi lapsihalvaus, Scheuermannin tauti, riisitauti tai nikamanmurtuma.


title: Kyttyräselkäisyys

text: Tavanomaisin syy lisääntyneeseen rintarangan kyfoosiin on ns. idiopaattinen köyryselkä, jota tavataan useilla murrosikäisillä nuorilla. Idiopaattisen köyryselän tapauksessa selkärangan nikamissa ei ole havaittavissa epämuodostumia, ja selkä on hyvin liikkuva ja oikaistavissa suoraksi. Tällaista kyfoosia kutsutaan tavallisessa kansankielessä "huonoksi ryhdiksi", eikä kysymyksessä ole siis sairaalloinen kyttyräselkäisyys.


title: Kyttyräselkäisyys

text: Scheuermannin taudissa selkärangan nikamat kasvavat kiilamaiseen muotoon normaalin tiiliskivimäisen sijaan, mikä johtaa rintarangan kaartumiseen taaksepäin ja kyttyräselkäisyyteen. Tauti ilmenee murrosiän kasvuvaiheen aikana ja on yleisempää miespuolisen kuin naispuolisen väestön keskuudessa. Scheuermannin tautia pidetään perinnöllisenä, koska erityisesti sen äärimmäisten muotojen on havaittu esiintyvän suvuittain, vaikkei taudin puhkeamiseen vaikuttavaa geeniä olekaan löydetty. Lääketieteellisen kirjallisuuden mukaan Scheuermannin tautia esiintyy jossain muodossa 1–8 %:lla väestöstä. Vakavin ja näkyvin Scheuermannin taudin aste on ns. hyperkyfoosi, jossa selkäranka voi kaareutua jopa päälle sadan asteen. Esteettisten ja psykologisten haittojen lisäksi hyperkyfoosi on lähes aina kivulias ja voi johtaa alaraajojen halvaantumiseen, kun pitkälle kehittynyt kyfoosi alkaa venyttää selkäydintä. Hyperkyfoosia esiintyy noin yhdellä nuorella tuhannesta.


title: Kyttyräselkäisyys

text: Kyttyräselkäisyyttä ja huonoa ryhtiä hoidetaan etupäässä kiropraktiikalla ja erilaisilla fysioterapeuttisilla harjoitteilla, joilla pyritään vahvistamaan selän lihaksistoa. Saatavissa on myös ryhtivöitä ja -korsetteja, jotka pakottavat selän oikeaan asentoon ja ohjaavat sen kasvua. Vakavimmissa tapauksissa (esimerkiksi hyperkyfoosi) voidaan myös päätyä kirurgiseen toimenpiteeseen, joka kyttyräselkäisyyden vakavuudesta riippuen voi olla erittäin vaativa ja riskialtis.


title: Graafinen betoni

text: Graafinen betoni on menetelmä, jossa betonielementin pintaan saadaan kehitettyä pysyvä, tarkka yksityiskohtainen kuvio. Kuvio voi olla käytännössä mikä tahansa: kuva, teksti, rasteri tai viivasto, tai jokin näiden yhdistelmä. Menetelmässä käytetään erilaisia painotekniikoita painamaan pintahidasteaineita sisältävä kuvio erikoiskalvolle, joka asetetaan valun aikana betonipintaa vasten. Menetelmän on kehittänyt sisustusarkkitehti Samuli Naamanka vuonna 1997.


title: Graafinen betoni

text: Graafista betonia on käytetty Suomessa muun muassa Hämeenlinnan maakunta-arkiston ja porvoolaisen Albert Edelfeltin koulun julkisivuissa.


title: Joachim Kurtén

text: Anders Joachim Kurtén (15. tammikuuta 1836 Kruunupyy – 28. kesäkuuta 1899 Davos, Sveitsi) oli vaasalainen kauppaneuvos ja porvarissäädyn valtiopäivämies.


title: Joachim Kurtén

text:
Kurténin vanhemmat olivat merikapteeni Henrik Kurtén ja Annette Christina Wacklin. Hän opiskeli lyhyen aikaa yliopistossa, mutta kävi sitten kauppakoulun Turussa ja ryhtyi liikealalle 1856. Kurtén perusti Vaasaan 1864 voin, tervan ja viljan vientiä harjoittaneen liikkeen ja kuului Vaasan Puuvillateollisuus Oy:n, Vaasan laivaveistämön sekä Vaasan-Pohjanmeren höyrylaivayhtiön perustajiin. Kurténista tuli 1862 Suomen Yhdyspankin Vaasan konttorin ensimmäinen johtaja, 1867 hän oli perustamassa Vaasan-Osake-Pankkia, jonka pääjohtaja hänestä sitten tuli.
Hän oli perustamassa myös Vaasan Höyrymylly Oy:tä ja Vaasan Saippua Oy:tä.


title: Joachim Kurtén

text: Kurtén oli poliitikko, hän kuului jo vuodesta 1863 alkaen Vaasan kaupungin vanhimpiin ja kaupunginvaltuustoon vuodesta 1876. Hän oli useaan eri otteeseen valtuuston puheenjohtaja 1870-luvulta vuoteen 1890. Hän osallistui myös eri valtionkomiteoiden työhön ja toimi porvarissäädyn edustajana valtiopäivillä vuodesta 1872 aina kuolemaansa asti. Säädyn puhemies hän oli 1885–1899. Kurtén oli alun perin liberaalisen puolueen perustajia, mutta siirtyi sitten maltillisten ruotsalaisten suuntaan. Valtiopäivämiehenä hän vaikutti merkittävästi siihen, että rautatietä päätettiin jatkaa Vaasaan.


title: Joachim Kurtén

text: Kauppaneuvoksen arvo Kurténille myönnettiin 1878. Vaasan kaupunki tilasi kuvanveistäjä Emil Wikströmiltä Kurténin muistoksi patsaan vuonna 1906, pystytettäväksi Vaasan kaupungintalon puistikkoon. Brysselissä valettu muistomerkki paljastettiin 23. toukokuuta 1908.


title: Joachim Kurtén

text: Kurténin puoliso vuodesta 1861 oli Rosa Emilia Stening (1835–1923). Paleontolgi ja kirjailija Björn Kurtén oli heidän pojanpoikansa.


title: Li Hak-Son

text: Li Hak-Son (s. 12. elokuuta 1969) on pohjoiskorealainen vapaapainija.


title: Li Hak-Son

text: Li voitti olympiakultaa 52 kilogramman painoluokassa 1992 Barcelonan olympialaisissa, missä häntä oli loppuottelussa vastassa yhdysvaltalainen Harry Lee Jones. 1989 Martignyn MM-kisoista hän saavutti 48 kilogramman painoluokasta hopeaa kultamitalin mentyä eteläkorealaiselle Kim Jong-Shinille. Aasian mestaruuden Li voitti vuosina 1988 ja 1992. Vuonna 1993 hän saavutti maanosansa mestaruuskisoista hopeaa.


title: Satanic Lust

text: Satanic Lust on brasilialaisen metalliyhtyeen Sarcófagon ensimmäinen demo, joka julkaistiin vuonna 1986. Kaikki demon kappaleet, introa lukuun ottamatta, on sittemmin julkaistu (osa uudelleennauhoitettuna) Sarcófagon myöhemmillä studioalbumeilla tai Decade of Decay -kokoelmalla.


title: The Black Vomit

text: The Black Vomit on brasilialaisen metalliyhtyeen Sarcófagon toinen demo, joka julkaistiin vuonna 1986. Kaikki demon kappaleet, introa lukuun ottamatta, on sittemmin julkaistu (osa uudelleennauhoitettuna) Sarcófagon myöhemmillä studioalbumeilla tai Decade of Decay -kokoelmalla.


title: The Black Vomit

text: The Black Vomit tunnetaan myös nimellä "Recrucify" ensimmäisen kappaleensa mukaan.


title: Sepultado

text: The Black Vomit on brasilialaisen metalliyhtyeen Sarcófagon kolmas demo, joka julkaistiin vuonna 1987. Demo sisälsi vain kaksi kappaletta yhtyeen harjoitussessiosta samalta vuodelta. Molemmat demon kappaleet olivat ilmestyneet jo aiemmin yhtyeen muilla demoilla. Molemmat kappaleet esiintyivät myös Sarcófagon debyytillä I.N.R.I.:llä.


title: Leri Habelov

text: Leri Gabrielovitš Habelov (s. 5. heinäkuuta 1964 Tbilisi) on georgialainen vapaapainija, joka edusti kansainvälisellä tasolla Neuvostoliittoa, IVY:ä ja Venäjää. Kansallisuudeltaan hän on osseetti.


title: Leri Habelov

text: Habelov voitti ”IVY:n joukkueen” edustajana olympiakultaa sadan kilon painoluokassa 1992 Barcelonan olympialaisissa. Neljä vuotta aiemmin Soulin kisoissa hän oli jäänyt hopealle. Maailmanmestaruuksia Habelov saavutti viisistä kisoista: 1985 Budapestista, 1987 Clemond-Ferrandista, 1990 Tokiosta, 1990 Varnasta ja 1993 Torontosta. 1995 Atlantan MM-kisoista hän saavutti pronssia.


title: Leri Habelov

text: Euroopan mestaruuden Habelov voitti neljästi: 1984 Jönköpingistä, 1987 Veliko Tărnovosta, 1988 Manchesterista ja 1992 Kaposvárista. 1995 Fribourgin EM-kisoissa hän sijoittui pronssille. Habelov lopetti uransa 1996 Atlantan olympialaisiin, missä hänen sijoituksensa oli neljästoista. Hänet on valittu painin Hall of Fameen. Aktiiviaikoinaan hän oli 188 senttimetriä pitkä ja painoi 88 kilogrammaa. Hänen valmentajanaan toimi Arsen Fadzajev.


title: Leri Habelov

text: Sittemmin Habelov on toiminut Georgian olympiakomitean varapuheenjohtajana ja hakenut myös puheenjohtajan tehtävää.


title: Iron Man: Armored Adventures

text: Iron Man: Armored Adventures on Marvel Studiosin tuottama tietokoneanimaatiosarja, joka perustuu Marvel Comicsin sarjakuvasankariin Rautamieheen tämän ollessa teini-ikäinen. Sarjasta on tuotettu 26 jaksoa, joiden esitys alkoi Nicktoons Networkilla 24. huhtikuuta 2009. Animoinnista vastasi ranskalainen Method Films. Pääosissa ovat muun muassa Adrian Petriw, Daniel Bacon ja Anna Cummer.


title: Iron Man: Armored Adventures

text: 16-vuotias Tony Stark saa osansa miljoonayritys Stark Internationalin tuomasta rikkauksista, kun hän elää luksuselämää, ratkoo tieteellisiä mysteereitä ja luo ällistyttäviä keksintöjä. Kaikki tämä kuitenkin muuttuu Tonyn ollessaan lentokonematkalla isänsä Howard Starkin kanssa. Koneen räjähtäessä hänen isänsä menettää henkensä ja nuori Tony on myös lähellä kuolemaa, mutta selviää ihmeen kaupalla. Tapahtuman jälkeen Obadiah Stane ottaa haltuunsa Stark International -yhtymän ja jättää nyt sydänlaitteen avulla elävän Tonyn Rhodeyn perheen huostaan. Stark kuitenkin epäilee Stanen salailevan jotain ja ottaa tehtäväkseen taistella korruptiota vastaan joutuessaan samalla tasapainoilla teinielämänsä ja supersankariroolinsa kanssa.


title: Christ’s Death

text: The Black Vomit on brasilialaisen metalliyhtyeen Sarcófagon neljäs ja viimeinen demo, joka julkaistiin vuonna 1987. Toisin kuin yhtyeen muut demot, Christ's Death ei kierrättänyt toisten demonauhojen kappaleita. Kaikki Christ's Deathin kappaleet ilmestyivät yhtyeen debyyttialbumi I.N.R.I.:llä, "Desecration of Mary" ("Marian häpäisy") tosin hieman muokattuna nimellä "Desecration of Virgin" ("Neitsyen häpäisy").


title: Iron Man (videopeli)

text: Iron Man on Secret Levelin ja Artificial Mind and Movementin kehittämä ja Segan julkaisema toimintapeli, joka perustuu "Iron Man" -elokuvaan. Peli on julkaistu Microsoft Windowsille, PlayStation 2:lle, PlayStation 3:lle, PlayStation Portablelle, Xbox 360:lle Wiille, Nintendo DS:lle ja mobiilipelinä.


title: Iron Man (videopeli)

text: Pelin tapahtumat seuraavat elokuvan juonta, eli tarkoituksena on alussa taistella terroristiryhmää vastaan. Pelin edetessä Rautamies kohtaa sarjakuvista tuttuja vihollisia, kuten Sulattajan, Titaanimiehen ja Iron Mongerin.


title: Guitar Gangsters & Cadillac Blood

text: Guitar Gangsters & Cadillac Blood on tanskalaisen heavy metal -yhtye Volbeatin kolmas albumi. Albumi meni niin Tanskassa, Saksassa kuin Suomessakin listojen kärkeen välittömästi ilmestymisensä jälkeen. Singleinä julkaistiin kappaleet: "Guitar Gangsters & Cadillac Blood", "We", "Mary Ann's Place", "Maybellene I Hofteholder" ja "Still Counting".


title: Guitar Gangsters & Cadillac Blood

text: Albumi nousi julkaisuviikollaan Suomen virallisen listan sijalle 1.


title: Nattfödd

text: Nattfödd on Finntrollin kolmas kokopitkä albumi, joka on julkaistu vuonna 2004.


title: Nattfödd

text: Albumi debytoi Suomen virallisen listan sijalla 22.


title: Sami Uusitalo

text: Sami "Tundra" Uusitalo (s. 1977) on suomalainen basisti, joka tunnetaan parhaiten folk metal-yhtye Finntrollin ja funeral doom-yhtye Shape of Despairin jäsenenä. Hän soittaa myös folk/doom metal-yhtyeessä The Mist and the Morning Dew.


title: Upper Deck

text: Upper Deck on yhdysvaltalainen yhtiö, joka tunnetaan parhaiten keräilykorttien valmistuksesta. Se on perustettu vuonna 1988. Aluksi yhtiö valmisti baseball-kortteja, mutta sai lisenssin NHL-korttien valmistukseen vuonna 1990, josta lähtien se on ollut yksi suurimmista NHL-kortteja valmistavista yhtiöistä.


title: Upper Deck

text: Upper Deck on kasvanut vuosi vuodelta suuremmaksi yhtiöksi. 1990-luvulla elettiin korttien kulta-aikaa ja etenkin jääkiekkokorttien kysyntä oli valtavaa. 1990-luvun loppupuolella korttiteollisuus ajautui kriisiin paitsi pudonneen kysynnän, myös lisääntyneiden tuotantokustannusten vuoksi ja niinpä 2000-luvun alkupuolella "Pacific"in korttitehdas ajautui konkurssiin, eikä jäljellä ollut kuin muutama NHL-kortteja valmistava yhtiö.


title: Upper Deck

text: Vuoden 2005 heinäkuussa UD osti itselleen oikeudet Fleer-Skyboxiin ja sen valmistamiin kortteihin (mm.Flair, Fleer, Fleer Ultra) ja maaliskuussa 2007 Topps-yhtiön (mm. Topps, OPC), joten pian siitä oli tullut ainoa NHL-lisenssin saanut yhtiö. Sen kilpailijalla ITG:llä ei ole NHL-lisenssiä, mutta myös ITG valmistaa kortteja NHL-pelaajista, jotka eivät saa kuitenkaan esiintyä NHL-peliasuissaan korteissa.


title: Upper Deck

text: Upper Deckin tämän hetken valikoimaan kuuluvat muun muassa seuraavat tuotemerkit: Upper Deck, Upper Deck Victory, SPx, The Cup, Be A Player, SP Authentic, UD Ice, Mini Jersey Collection, OPC Premier ja Sweet Shot. Jokaisella korttimerkillä on oma ulkoasunsa ja omanlaisensa valikoima. Esimerkiksi Upper Deck Victory on halvin korttisarja Sarjan kortteja on tehty kaikista tunnetuimmista pelaajista ja sarjaan kuuluu muutama erikoiskorttisarja, mutta pakkauksissa ei ole numeroituja kortteja tai paitakortteja. Be A Player puolestaan on pääosin nimikirjoituskortteihin erikoistunut sarja, mutta nimikirjoituskortteja on jonkin verran myös muissakin sarjoissa. Nykyisin hyvin yleisiä ovat myös niin kutsutut paitakortit, joissa pelaajan käyttämästä paidasta on leikelty paloja kortin sisään. Tällaisia kortteja on mm. SPx- ja SP Authentic-sarjoissa. Mini Jersey Collection-sarjassa puolestaan on korttien joukossa pelaajien aitojen pelipaitojen näköisiä minipaitoja.


title: Upper Deck

text: Usein erikoiskortit numeroidaan, eli niitä lasketaan maailmalle vain numeroinnin mukainen määrä. Painosmäärät ovat 2000-luvun ainana pudonneet. Nykyisin numeroituja kortteja on jopa alle 10een numeroituina kun vielä 90-luvulla 100 asti numeroidut kortit olivat harvinaisuuksia. Nykyään myös korttien painamisessa käytetyt painolaatat laitetaan jakoon ainutlaatuisina kappaleina The Cup -sarjassa.


title: Upper Deck

text: Muista urheilulajeista UD:n valikoimiin kuuluvat baseball, koripallo, amerikkalainen jalkapallo ja jalkapallo. Urheiluaiheisten korttien lisäksi Upper Deck valmistaa keräilykortteja mm. World of Warcraft-peliin ja Yu-Gi-Ohiin.


title: Upper Deck

text: Myös muissa urheilulajeissa Upper Deck on käyttänyt pelaajan pelipaitoja korteissaan. Upper Deck on myös valmistanut mm. eri tv-sarjoihin liittyviä korttisarjoja, joissa on omat erikoiskorttinsa, nimikirjoituskortteja sekä paitakortteja.


title: Painin maailmanmestaruuskilpailut 1978

text: Vuoden 1978 painin maailmanmestaruuskilpailut järjestettiin elokuussa Méxicossa. Kisoissa painittiin kreikkalais-roomalaista painia ja vapaapainia kymmenessä painoluokassa.


title: Forsman

text:
Forsman on Suomessa ja Ruotsissa esiintyvä ruotsinkielinen sukunimi. Se voi viitata ainakin seuraaviin:
Eräs suomalainen Forsman-suku otti nimekseen Yrjö-Koskinen. Tämän suvun Forsman-nimeä kantaneita jäseniä ovat olleet:


title: Fabritius

text: Fabritius on sukunimi. Se voi viitata seuraaviin tunnetuihin henkilöihin:


title: Maitteet

text: Maitteet ("Lotus") kuuluvat hernekasvien heimoon. Ne ovat moni- tai yksivuotisia ruohoja. Niille tunnusomaista on päätöpariset lehdet ja kaksiparisia (kuten esimerkiksi apiloilla). Kukinto on tiheän sarjamainen ja kukat yksittäin varressa. Verhiö on kellomainen. Kukka on yleensä keltainen, mutta tästä löytyy poikkeuksiakin. Hernekasveihin kuuluvana maitteen hedelmä on palko. Palko on liereä, avautuva ja monisiemeninen.


title: Maitteet

text: Maitelajeja on noin 70 Euroopassa, Aasiassa, Afrikassa ja Australiassa.


title: Maitteet

text: Suomessa tavattavia maitteita:


title: Himan Brown

text: Himan Brown (21. heinäkuuta 1910 New York, New York – 4. kesäkuuta 2010 New York) oli yhdysvaltalainen radiotuottaja. Parhaiten hänet tunnettiin radiosarjoistaan "Inner Sanctum Mysteries" ja "The CBS Radio Mystery Theater". Muita Brownin tuottamia sarjoja ovat muun muassa "The Adventures of the Thin Man", "Bulldog Drummond" ja "Grand Central Station".


title: Himan Brown

text:
1950-luvun Joseph McCarthyn johtamien kommunistivainojen yhteydessä Brown joutui Hollywoodin mustalle listalle hänen nimensä tultua mainituksi "" -pamfletissa.
Uransa aikana Himan Brown tuotti yli 30 000 radio-ohjelmaa. Hän jatkoi työntekoa aina 2000-luvulle saakka.


title: Himan Brown

text: Himan Brown valittiin Radio Hall of Fameen vuonna 1990. Hän kuoli kotonaan Manhattanilla 99 vuoden iässä kesäkuussa 2010.


title: Bernard Cohen

text: I. Bernard Cohen (1. maaliskuuta 1914 – 20. kesäkuuta 2003) oli yhdysvaltalainen tieteenhistorioitsija ja Victor S. Thomas -professori Harvardin yliopistossa. Tieteenhistorioitsijana Cohen oli erikoistunut fysiikkaan, etenkin fyysikko Isaac Newtonin elämään ja hänen aikaansa. Hän oli Harvardissa professorina koko uransa, joka alkoi vuonna 1942 väiteltyään tohtoriksi ensimmäisenä yhdysvaltalaisena tieteenhistoriasta. Cohenin suurimpiin saavutuksiin kuului Newtonin "Principia"-teoksen kääntäminen Anne Whitmanin täysin englanniksi. 974-sivuisen teoksen kääntäminen kesti heiltä lähes 15 vuotta.


title: Bernard Cohen

text: Cohen syntyi New Yorkin kaupungille kuuluvan Long Island -saaren Far Rockawayn seudulla vuonna 1914. Opinnot New York Universityssä alkoivat hänen ollessa 15-vuotias, mutta jo ensimmäisen lukuvuoden jälkeen hän lähti yliopistolta ja päätti aloitta eläinlääketieteen opiskelun. Harvardissa hän ryhty opiskelemaan vuoden 1933 lukuvuoden alettua. Pääaineena hänellä oli tässä vaiheessa vielä matematiikka, mutta kandidaatin tutkinnon suorittamisen jälkeen vuonna 1937 hän kiinnostui uudesta tieteenhistorian opinto-ohjelmasta. Uuden opinto-ohjelman ansiosta hän pääsi George Sartonin – nykyaikaisen tieteenhistorian vaikutusvaltaisimman tutkijan – apulaiseksi.


title: Bernard Cohen

text: Cohen haastatteli huhtikuussa 1955 Albert Einsteinia hänen näkemyksistä tieteen kehittymisestä. Cohen oli viimeinen Einsteinia haastatellut henkilö.


title: Rikosuhripäivystys

text: Rikosuhripäivystys (ruots. "brottsofferjouren") on palvelu, jonka tarkoituksena on parantaa rikoksen uhrin, hänen läheisensä ja rikosasian todistajan asemaa vaikuttamalla ja tuottamalla tukipalveluita kaikille rikoksen uhreille. Rikosuhripäivystyksen tukipalveluissa tarjotaan käytännön neuvoja ja henkistä tukea rikoksen tai rikosyrityksen kohteeksi joutuneille, heidän läheisilleen ja rikosasiassa todistaville. Rikosuhripäivystyksen palveluita ovat muun muassa Auttava puhelin, Juristin puhelineuvonta, henkilökohtaiset tukihenkilöt, chat sekä RIKUnet vastauspalveluverkossa. Rikosuhripäivystyksen toiminta perustuu ammatillisesti ohjattuun vapaaehtoistyöhön.


title: Rikosuhripäivystys

text: Tyypillisiä rikoksia, joiden vuoksi Rikosuhripäivystykseen hakeudutaan, ovat lähisuhdeväkivalta, muut pahoinpitelyt, seksuaalirikokset, ryöstöt, henkirikokset, omaisuusrikokset, kunniaan kohdistuvat rikokset, häirintä, vainoaminen ja erilaiset yksilöön kohdistuvat omaisuusrikokset. Vuonna 2013 Rikosuhripäivystyksellä oli noin 38 000 asiakaskontaktia. Rikosuhripäivystyksellä on keskustoimiston lisäksi 7 aluetoimistoa ja 29 palvelupistettä eri puolilla Suomea.


title: Rikosuhripäivystys

text: Rikosuhripäivystyksen päärahoitus siirtyi vuoden 2016 alusta valtiolle (oikeusministeriö), koska vuonna 2015 voimaan tullut rikosuhridirektiivi edellyttää jäsenvaltioiden huolehtivan rikoksen uhrien yleisistä tukipalveluista. Myös Sosiaali- ja terveysjärjestöjen avustuskeskus tukee Rikosuhripäivystyksen toimintaa. Toimintaa koordinoi Suomen Mielenterveysseura, joka yhdessä muiden toteuttajatahojen kanssa vastaa Rikosuhripäivystyksen toiminnasta. Mielenterveysseuran lisäksi toteuttajatahoja ovat Suomen Punainen Risti, Ensi- ja turvakotien liitto, Suomen Setlementtiliitto, Mannerheimin Lastensuojeluliitto, ja Kirkkohallitus. Rikosuhripäivystys on aloitti toimintansa vuonna 1994 toteuttajatahojensa yhteistyösopimuksella.


title: Rikosuhripäivystys

text: Rikosuhripäivystys kuuluu jäsenenä eurooppalaiseen rikosuhrityön kattojärjestöön Victim Support Europeen (VSE). Järjestössä on yli 20 jäsenmaata ja sen keskustoimisto sijaitsee Brysselissä.


title: Kalliolan kansalaisopisto

text: Kalliolan kansalaisopisto on Suomen Setlementtiliittoon kuuluvan Kalliolan setlementin ylläpitämä yksityinen kansalaisopisto Alppiharjun kaupunginosassa Helsingissä. Se on perustettu vuonna 1920, ja se on yksi Setlementtiliiton 18 kansalaisopistosta.


title: Kalliolan kansalaisopisto

text: Opetuksen lisäksi opisto järjestää luentotilaisuuksia.


title: Hehkuviini

text: Hehkuviini eli Jouluhehku on suomalainen väkevä viini, jota käytetään glöginä.


title: Hehkuviini

text: Hehkuviinin kehitti 1950-luvulla Alkon tuotantoinsinööri DI Veikko Ollilainen. Se oli kotimainen vastine siihen asti ulkomailta tuoduille lämmitettäville viineille.


title: Hehkuviini

text: Juomasta tuli varsin suosittu, mutta jo varhain tehtiin päätös, että hehkuviiniä valmistetaan vain vuoden lopussa lyhyt ajanjakso kerrallaan. Tuote saatiin kauppoihin jouluksi ja poistui taas vuodeksi joulunpyhien päätyttyä. Nykyään Hehkuviiniä saa kuitenkin ympäri vuoden Alkoista.


title: Hehkuviini

text: Hehkuviini on eräs vanhimpia kotimaisia edelleen tuotannossa olevia viinituotteita.


title: Thibaut III (Champagne)

text: Thibaut III (13. toukokuuta 1179 – 24. toukokuuta 1201) oli Champagnen kreivi vuodesta 1197 kuolemaansa. Häntä edelsi hänen veljensä Henrik II.


title: Thibaut III (Champagne)

text: Thibautin piti olla neljännen ristiretken johtaja, mutta hän kuoli vain 22-vuotiaana toukokuussa 1201. Hänen seuraajakseen Champagnen kreivinä astui hänen poikansa Thibaut IV, josta tuli myöhemmin myös Navarran kuningas.


title: Red Channels

text: Red Channels: The Report of Communist Influence in Radio and Television oli Yhdysvalloissa 22. kesäkuuta 1950 julkaistu pamfletti, joka sisälsi 151 radiossa ja televisiossa työskentelevän henkilön nimet, joiden epäiltiin kuuluneen vallankumouksellisiin järjestöihin ennen toista maailmansotaa. Pamfletin kirjoittivat entinen FBI-agentti Theodore Kirkpatrick ja oikeistolainen televisiotuottaja Vincent Harnett.


title: Red Channels

text: Julkaistut nimet oli kerätty useista lähteistä, joihin kuuluivat muun muassa oikeistolainen "Counterattack" -julkaisu, FBI:n asiakirjat ja Yhdysvaltain kommunistisen puolueen lehti Daily Worker. Listalla olleet henkilöt joutuivat Hollywoodin mustalle listalle siihen asti, kunnes HUAC ("House of Un-American Activities Committee") oli heitä kuullut ja vakuuttunut henkilön jättäneen radikaalin menneisyytensä.


title: Tarkka

text: Tarkka on suomalainen sukunimi, joka voi viitata seuraaviin henkilöihin:


title: Henrik II (Champagne)

text: Henrik II (29. heinäkuuta 1166 – 10. syyskuuta 1197) oli Champagnen kreivi vuodesta 1181. Hänestä tuli vuonna 1192 kolmannella ristiretkellä myös Jerusalemin kuningas.


title: Henrik II (Champagne)

text: Henrik II meni naimisiin Isabellan kanssa, joka oli ennen Jerusalemin kuningas Conrad'n murhaa (1192) ollut tämän puoliso.


title: René Chocat

text: René Chocat (28. marraskuuta 1920 Santranges – 18. heinäkuuta 2000 Montpellier) oli ranskalainen koripalloilija ja olympiamitalisti.


title: René Chocat

text: Chocat voitti olympiahopeaa Lontoosta 1948. EM-kilpailuissa hän saavutti hopeaa Egyptistä 1949 ja pronssia Ranskasta 1951 sekä Neuvostoliitosta 1953. Olympialaisissa hän oli lisäksi mukana Helsingissä 1952, jolloin Ranska sijoittui kahdeksanneksi.


title: Konrad (Monferrato)

text: Konrad (n. 1146 – 28. huhtikuuta 1192) oli Monferraton markiisi vuodesta 1191. Hänestä tuli myös Jerusalemin kuningas avioliitolla 1190, joskin virallisesti vasta vuonna 1192. Hän on tunnetuimpia kolmannen ristiretken henkilöitä.


title: Konrad (Monferrato)

text: Konradia ei ehditty kruunata, sillä hänet murhattiin huhtikuussa 1192. Jerusalemin uudeksi kuninkaaksi tuli Henrik II, joka vieläpä meni naimisiin Konradin lesken Isabellan kanssa.


title: Laken piirikunta (Ohio)

text: Laken piirikunta on piirikunta Ohiossa, Yhdysvalloissa, jonka hallintokeskus on Painesville.


title: Laken piirikunta (Ohio)

text: Laken naapuripiirikuntia ovat Astabula idässä, Geauga etelässä ja Cuyahoga lounaassa sekä Kanadan puolella kaksi piirikuntaa.Piirikunnassa oli vuoden 2010 väestönlaskennassa 230 041 ihmistä. Etniset ryhmät jakautuvat valkoisiin, joita on 93,7%, mustiin (3,5%), alkuperäisamerikkalaisiin (0,2%) ja aasialaisiin (1,2%).


title: Laken piirikunta (Ohio)

text: Kotitalouden mediaanitulo on 55 968 dollaria ja köyhyysrajan alapuolella oli 8,5% väestöstä 2007–2011 välisenä aikana.


title: Sienna Mercer

text: Sienna Mercer on kanadalainen kirjailija, joka asuu Torontossa. WSOY on julkaissut suomeksi Mercerin "Siskoni, vampyyri" -sarjasta kolme ensimmäistä osaa.


title: Glykaatio

text: Glykaatio tarkoittaa sokerien reagoimista elimistön proteiinien kanssa. Glykaatio johtuu kohonneesta veren sokeripitoisuudesta. Glykaatiosta voi seurata karamelisaatio.


title: Hondurasin jalkapallomaajoukkue

text: Hondurasin jalkapallomaajoukkue edustaa Hondurasia jalkapallon miesten maajoukkuekilpailuissa. Sitä hallinnoi Hondurasin jalkapalloliitto, joka kuuluu CONCACAFin alaisuuteen. Hondurasin jalkapalloliitto kuuluu myös Keski-Amerikan maiden jalkapalloliittoon UNCAFiin.


title: Hondurasin jalkapallomaajoukkue

text: Jalkapallon maailmanmestaruuskilpailuihin Honduras on selviytynyt kolmesti. Myös olympialaisissa joukkue on esiintynyt kolmesti, joista Rio de Janeiron neljäs sija on paras menestys.


title: Hondurasin jalkapallomaajoukkue

text: Honduras on osallistunut kerran Copa América -turnaukseen. Se sai viime hetken kutsun vuoden 2001 kisoihin poisjääneen Argentiinan korvaajaksi. Sijoituttuaan alkulohkossaan toiseksi Honduras voitti puolivälieräottelussa Brasilian maalein 2–0. Välierässä joukkue hävisi Kolumbialle, mutta voitti pronssiottelussa Uruguayn rangaistuspotkukilpailun jälkeen.


title: Hondurasin jalkapallomaajoukkue

text: Honduras voitti nykyisen CONCACAF Gold Cupin edeltäjän, samalla MM-karsintana toimineen, CONCACAFin mestaruusturnauksen kotikisoissaan 1981. Lisäksi joukkue sijoittui toiseksi 1985 ja kolmanneksi 1967. Nykyisessä CONCACAF Gold Cup -turnauksessa Honduras on sijoittunut toiseksi 1991. Välierissä se pelasi 2005, 2009, 2011 ja 2013. Pan Amerikan kisojen jalkapalloturnauksessa se saavutti hopeaa Winnipegissä 1999.


title: Hondurasin jalkapallomaajoukkue

text: Keski-Amerikan maiden mestaruusturnauksen Copa Centroamericanan Honduras on voittanut vuosina 1993, 1995 ja 2011.


title: Hondurasin jalkapallomaajoukkue

text: Hondurasin maajoukkue on osallistunut MM-kilpailujen karsintoihin Chilen kisoista 1962 lähtien lukuun ottamatta 1978 kisojen karsintoja. Se on selviytynyt kolme kertaa MM-kilpailujen lopputurnaukseen. Espanjan kisoissa 1982 Honduras pelasi alkulohkon otteluissa 1–1-tasapelin Espanjaa ja Pohjois-Irlantia vastaan sekä hävisi Jugoslavialle 0–1 pudoten jatkosta. Toisen kerran Honduras oli mukana lopputurnauksessa Etelä-Afrikassa 2010. Se hävisi Chilelle 0–1 ja Espanjalle 0–2 sekä pelasi Sveitsin kanssa 0–0-tasapelin karsiutuen jatkosta alkulohkon jälkeen.


title: Hondurasin jalkapallomaajoukkue

text: Honduras on esiintynyt olympialaisten jalkapalloturnauksessa Sydneyssä 2000 ja Pekingissä 2008 sekä Rio de Janeirossa 2016. Sydneyssä joukkue voitti Australian 2–1, pelasi Nigeriaa vastaan 3–3-tasapelin ja hävisi Italialle 1–3 pudoten jatkosta alkulohkon jälkeen. Pekingin kisoissa Honduras pelasi D-lohkossa. Se hävisi Italialle 0–3, Etelä-Korealle 0–1 ja Kamerunille 0–1.


title: Hondurasin jalkapallomaajoukkue

text: Honduras selviytyi karsintojen kautta kesäolympialaisiin 2016, jossa selviytyi jatkoon alkulohkostaan voitettuaan Algerian maalein 3–2 ja pelattuaan tasan Portugalin kanssa 2–2 Argentiinan kanssa 1–1. Joukkue sijoittui lopulta neljänneksi voitettuaan puolivälierässä Etelä-Korean 1–0, hävittyään välierän isäntämaan Brasilian joukkueelle 6–0 ja pronssiottelun Nigerialle 3–2.


title: Gonadoliberiini

text: GnRH eli gonadotropiineja vapauttava hormoni tai gonadoliberiini on hypotalamuksen erittämä hormoni. GnRH:n vaikutus edistää FSH:n ja LH:n eritystä aivolisäkkeen etulohkosta.


title: Graafin follikkeli

text: Graafin follikkeli on tieteellinen termi, joka tarkoittaa munasarjassa sijaitsevaa kypsää munarakkulaa. Jokaisen kuukautiskierron aikana lähtee kypsymään monta munarakkulaa, mutta vain yksi (harvoin useampia) kasvaa kypsäksi Graafin follikkeliksi, ja loput surkastuvat pois. Munasolu vapautuu kypsästä Graafin follikkelista ovulaatiossa.


title: Velkala

text: Velkala on kylä Urjalassa Etelä-Pirkanmaalla. Autiokylä rajoittuu Kortejärveen ja Honkolanjokeen. Naapurikyliä ovat pohjoispuolella Honkola, idässä Kamppari ja etelässä Urjalankylä ja Laukeela.


title: Velkala

text: Velkalan maarekisterikylän suurimmat tilat ovat Paavola (163.2185 ha), Aateli (286.3623 ha) ja Knuutila (161.9705 ha). Tiloihin kohdistui lahjoitus Kuningatar Kristiinan aikana 1630-luvulla. Maapohja muodostaa nykyisin osan Honkolan kartanoa. Kylän tilojen yhteiset vesialueet ovat Kortejärvessä ja Rutajärvessä yhteensä 73,25 ha.


title: Velkala

text: Tilat ovat lähes rakentamattomia, eikä niihin kohdistu merkittäviä rasitteita. Maasto on pääosin ylävää kangasta, jossa on peltoa ja paljon metsää.


title: Velkala

text: Velkalalaisia paikannimiä ovat mm. Tikkamäki, Luhta, Loukas, Linnanmäki, Niemenhaka, Niemennokka, Karjusillanrahka ja Juurtinkangas.


title: Velkala

text: Kortejärveen rajoittuvaa rakentamatonta rantaviivaa Velkalassa on 2020 metriä. Kuivattu ja ojitettu 98 hehtaarin laajuinen Kavajärvi kuuluu osittain kylän alueeseen.


title: Velkala

text: Viime sotien jälkeen kylän alueeseen kohdistui asutushankkeita, mutta ne raukesivat tuntemattomasta syystä, muutamaa poikkeusta lukuun ottamatta.


title: Velkala

text: Urjalasta kotoisin olleen kirjailija Väinö Linnan kotimökki on aikoinaan sijainnut kylässä, ja myös Väinö Linnan isänpuoleinen suku oli kylästä kotoisin. Väinö Linnan isä Vihtori Linna oli kylässä sijaineen Linnan torpan poika, mutta ei ottanut vastaan torppaa, koska oli ehtinyt aloittaa toiminnan karjanostajana ja teurastajana, ja arvioi, ettei voinut päätyönsä ohella vastata enää torpasta. Niinpä torppa siirtyi Vihtorin sisarelle, kun myös pojista vanhin oli jo aiemmin hankkinut talon toisaalta. Sukunimi Linna tuli Linnan torpasta ja sen luona olleesta Linnan kalliosta. Oman talonsa Vihtori Linna rakensi kartanon vuokratontille saman mäen toiselle puolelle. Samalla paikalla on vieläkin Linnanmäki ja myös talonnimi Linna.


title: Velkala

text: Kun heikosta terveydestä kärsinyt Vihtori Linna vuonna 1927 kuoli pitkään sairastettuaan, perhe joutui luopumaan kotitalostaan ja Väinö Linnan äiti siirtyi töihin Honkolan kartanon Velkalan sivutilalle, missä asunnoksi osoitettiin Vellin torpan syytinkimökki, ja lapsetkin joutuivat kukin vuorollaan kartanon pelloille töihin. Koulunsa Väinö Linna sai aloittaa lähellä kotiaan, kun Linnan torppa ajan tavan mukaan oli itsenäistyessään saanut maansa kauempaa, ja alakoulua oli ruvettu pitämään entisessä Linnan torpan päärakennuksessa mäen toisella laidalla. Vuonna 1928, kun Väinö siirtyi yläkouluun, siirettiin myös alakoulu Honkolan koulun yhteyteen, missä jo oli yläkoulu. Tällöin perhe pääsi asumaan vapaaksi jääneeseen entisen Linnan torpan päärakennukseen.


title: Velkala

text: Väinön käytyä rippikoulun ja saatua töitä kartanoon kuuluneella läheisellä Nokoorin sahalla Honkolan kylässä perheen asuinpaikka muuttui, kun Honkolan kartanon vanhalle-emännällä Sigrid Furuhjelmille muodostettiin eläketila Metsälinna - ja Villamo-nimisistä kartanon sivutiloista, ja Linnan perhe sai muuttaa Villamon sivutilan väenrakennuksessa olleeseen asuntoon. Tiloista Metsälinna sijaitsi Honkolan kylässä heti Velkalan rajalla ja Villamo-niminen tila on nykyään Kampparin kylässä, kummatkin Tarpianjoen varressa Velkalasta vähän koilliseen. Täältä nuori Väinö Linna kuitenkin varsin pian, aivan sotien alla siirtyi Tampereelle, mistä hänelle äidin sukulaisten kautta oli luvattu töitä Finlaysonin tehtaassa.


title: Haimasaareke

text: Haimasaarekkeet eli Langerhansin saarekkeet ovat haimassa sijaitsevia umpirauhassoluryhmiä, jotka erittävät verenkiertoon muun muassa veren sokeritasapainoa sääteleviä hormoneja. Saarekkeet käsittävät 1–2 % haiman tilavuudesta, mutta jopa 10–15 % sen verenkierrosta. Terveellä aikuisella on haimassaan noin miljoona saareketta eri puolilla elintä. Haimasaarekkeet poikkeavat muusta haimakudoksesta paitsi hormonituotannoltaan myös siinä suhteessa, että ne umpirauhasina erittävät hormoninsa verenkiertoon siinä missä muu haima toimii avorauhasen tavoin ja tuottaa eritteitä ruoansulatuskanavaan. Saarekkeet on nimetty saksalaisen patologin Paul Langerhansin mukaan, joka löysi saarekkeet vuonna 1869.


title: Haimasaareke

text: Saarekkeista on tunnistettu kuusi erilaista solutyyppiä, joista enemmistön muodostavat alfasolut (15–20 %), beetasolut (70 %) ja deltasolut (5–10 %). Alfasolut tuottavat glukagonia, joka edistää glukoosin vapautumista verenkiertoon, beetasolut taas insuliinia, jonka vaikutuksesta glukoosia otetaan verenkierrosta talteen. Deltasolut tuottavat somatostatiinia. Osa soluista voi tuottaa useampiakin hormoneja. Vähiten eli noin 1 % on F-soluja (PP-solut), jotka erittävät haimapolypeptidiä. Näistä soluista alfasolut sijaitsevat tyypillisesti saarekkeiden reunoilla ja beetasolut keskiosassa. Yksittäisiä deltasoluja on kudoksessa hajaantuneena. Harvinaisempia PP-soluja puolestaan on enemmän haiman kärjessä. Saarekkeen soluja kannattelee kollageeniverkko ja saarekkeita peittää ohut verkkomainen kapseli. Kaikilla soluilla on yhteys fenestroituihin kapillaarisuoniin, joita saarekkeissa on runsaasti.


title: Haimasaareke

text: I-tyypin diabeteksessa saarekkeiden beetasolut ovat tuhoutuneet, jolloin insuliinintuotanto ja sitä myötä elimistön sokeritasapainon säätely on merkittävästi heikentynyt. II-tyypin diabeteksessa beetasoluja on normaali määrä, mutta muiden solujen vaste insuliiniin on heikentynyt.


title: Graveyard Classics II

text: Graveyard Classics II on death metal -yhtye Six Feet Underin cover-albumi vuodelta 2004. Se on death metal -soundein äänitetty versio AC/DC:n vuoden 1980 albumista "Back in Black".


title: Hajuepiteeli

text: Hajuepiteeli on limakalvoon kuuluva osa, jossa ovat hajuaistin reseptorit, eli se on hajuaistimuksen kannalta olennainen osa. Hajuepiteeli sijaitsee nenäontelon yläosassa ja on noin viiden neliösentin kokoinen. Hajuepiteeliä voivat vahingoittaa myrkylliset kaasut, isku päähän tai nenän sisäosaan syntyvä vaurio ja eräät lääkkeet ja nenäsuihkeet.


title: Hajuepiteeli

text: Koiran hajuepiteeli on ihmisen hajuepiteeliin verrattuna valtavan suuri, mutta sen hajuaistin tehokkuuden selittää osin myös se, että sen aivoissa on hajujen käsittelyyn paljon suurempi alue kuin ihmisellä


title: Elämää ja erotiikkaa (kappale)

text: Elämää ja erotiikkaa on Juha ”Watt” Vainion säveltämä, sanoittama ja esittämä kappale, joka on vuonna 1985 julkaistulla "Elämää ja erotiikkaa" -albumilla. Kappale julkaistiin vuonna 1984 myös singlenä, ja sen B-puolella on ”Mä voisin olla amerikkalainen”.


title: Elämää ja erotiikkaa (kappale)

text: Kappale kertoo siitä, kuinka metsämaisterin (kappaleen minän) elämä kuluu opiskeluun eikä hänellä liikene aikaa illanviettoon. Hänen isänsä kertoo, että ”elämää ja erotiikkaa / unohtaa ei saisi milloinkaan”, mutta hän ei tästä välitä. Vasta vanhana hän tajuaa, mistä kaikesta hän on jäänyt paitsi. Kappaleen minän naapuri, ikiteekkari Oiva Piirakainen, on saanut nimensä Yleisradion musiikkitoimittajalta Oras ”Oki” Pikkaraiselta. Pikkarainen ei tästä pitänyt vaan katkaisi välinsä Vainioon.


title: Elämää ja erotiikkaa (kappale)

text: Vainio esitti kappaleen muun muassa Ville-Veikko Salmisen juontamassa televisio-ohjelmassa Perjantaipörssi vuonna 1985.


title: Elämää ja erotiikkaa (kappale)

text: Kappaleen kertosäkeistö on erikoisesti joka kerta sanoitukseltaan hieman erilainen.


title: Elämää ja erotiikkaa (kappale)

text: Kappale äänitettiin Helsingin Takomo-studioilla vuonna 1984. Kappaleen tuotti Jaakko Salo.


title: Elämää ja erotiikkaa (kappale)

text: Äänityksessä olivat mukana seuraavat muusikot:


title: Nothing to Lose

text: Nothing to Lose voi tarkoittaa ainakin seuraavia:


title: Kerameikós

text: Kerameikós (; myös "Keramikós") on kaupunginosa Ateenassa Kreikassa. Se sijaitsee Ateenan Agoran alueen luoteispuolella ja kuuluu kaupungin 3. suuralueeseen.


title: Kerameikós

text: Kerameikós on kaupunginosana peräisin jo antiikin ajalta. Se on perinyt nimensä Kerameikoksen (myös Kerameis) kaupunginosasta ja demoksesta, ja käsittää sen alueen sekä ympäröivää kaupunkia. Alueen nimi tulee muinaiskreikan sanasta "keramos" (, ”valusavi”). Samasta kreikan sanasta johtuu sana keramiikka. Kaupunginosassa asuikin alun perin runsaasti savenvalajia. Antiikin Kerameikos tunnetaan ennen kaikkea hautausmaastaan ja hienoista hautamuistomerkeistään.


title: Kerameikós

text: Kerameikoksen tärkein nähtävyys on antiikin Kerameikoksen arkeologinen alue sekä sen yhteydessä toimiva Kerameikoksen arkeologinen museo. Merkittävin kirkko on Pyhän Kolminaisuuden ("Agía Triáda") kirkko arkeologisen alueen laidalla. Kerameikóksessa sijaitsevat myös muun muassa Ateenan pääsynagoga Beth Shalomin synagoga sekä Islamilaisen taiteen museo. Kerameikóksen metroasema sijaitsee kaupunginosan länsipuolella sijaitsevassa Gkázin kaupunginosassa.


title: Kerameikós

text: Kerameikóksen kaakkoispuolella sijaitsee Thiseíon kaupunginosa, koillispuolella Psyrí.


title: Lavajoki

text: Lavajoki () on Laatokkaan laskeva joki Venäjällä Leningradin alueen Kirovskin piirissä. Sen pituus on 31 kilometriä ja valuma-alueen laajuus 529 neliökilometriä..


title: Lavajoki

text: Lavajoki saa alkunsa Naasian taajaman lähellä sijaitsevista soista. Suosaaren ja Potolan kylien välillä se virtaa paikoitellen yli 30 metriä syvässä rotkossa, joka erikoisten kivilajiensa ja kasvillisuutensa takia on julistettu suojelukohteeksi. Jokisuussa Lava risteytyy Vanhan ja Uuden Laatokan kanavan kanssa. Suurimmat sivujoet ovat Sarja ja Kaarajoki.


title: Lavajoki

text: Joen nimi on itämerensuomalaista perua (”laaja, lavea”). 1600-luvulla Lavajokea pitkin kulki Ruotsin ja Venäjän raja. Myöhemmin sitä on pidetty Inkerin itärajana. Joen länsipuolella on sijainnut keskiaikainen Lopen pogosta ja inkerinsuomalainen Markkovan seurakunta.


title: Mujajoki

text: Mujajoki tai Mujanjoki () on Nevan eteläinen sivujoki Leningradin alueella Venäjällä. Sen pituus on 55 kilometriä ja sadealue 709 neliökilometriä. Joki saa alkunsa Maaluksanjärvestä ja virtaa Tusinan ja Kirovskin piirien läpi laskien Nevaan lähellä Paulovan taajamaa.


title: Mujajoki

text: Joen nimi on itämerensuomalaista perua (”mutainen”). Keskiajalla seutu oli osa Järvisaaren pogostaa. 1600-luvulla alueelle muuttaneet inkerinsuomalaiset kuuluivat samannimiseen luterilaiseen seurakuntaan. 1800-luvun lopulla joen yläjuoksulle perustettiin ortodoksinen munkkiluostari siellä aiemmin sijainneen erämaaluostarin paikalle. Toisen maailmansodan aikana seudulla kulki Saksan ja Neuvostoliiton välinen rintamalinja, ja Solokuupoin kylän lähellä on suuri saksalaisten hautausmaa. Mujan varrella sijaitsevat Namkun ja Paulovan taajamat.


title: Tuupovaaran Urheilijat (salibandy)

text: Tuupovaaran Urheilijat (lyh- TuuU) on joensuulainen urheiluseura, jonka alaisuudessa toimii salibandyjaosto, joka aloitti toimintansa vuonna 1991. Jaosto panostaa naisten ja tyttöjen salibandytoimintaa Pohjois-Karjalan alueella. Naisten edustusjoukkue pelaa kaudella 2009–2010 Suomen korkeinta sarjatasoa salibandyliigaa. Seuralla on myös toinen naisten joukkue TuuU II, joka pelaa II-divisioonassa. Juniori-ikäluokissa seuralla on joukkueet tyttöjen A- ja C-ikäluokissa.


title: Tuupovaaran Urheilijat (salibandy)

text: TuuU aloitti salibandysarjoissa vuonna 1991, kun seuran miesten edustusjoukkue ja A-pojat aloittivat toimintansa. Naisten toiminta alkoi vuonna 1995 II-divisioonasta. A-pojissa TuuU saavutti SM-hopeaa kausilla 1991–1992 ja 1992–1993. Miehet nousivat keväällä 1993 II-divisioonaan. Edelleen joukkue nousi kauden 1995–1996 päätteeksi I-divisioonaan kukistamalla karsinnoissa TPS:n. Miehet pelasivat kaikkiaan neljä kautta I-divisioonassa vuosina 1996–2000. Uutta vauhtia haettiin alasarjoista, joukkue nousi II-divisioonaan 2005 ja pelasi siellä kausilla 2005–2008.


title: Hammasluu

text: Hammasluu eli dentiini on hampaiden hammasytimen ja hammaskiilteen välissä sijaitseva luukudos. Hampaan kruunun alueella hammasluuta peittää kiille, juuren alueella hammasluuta peittää hammassementti. Hammasluuta muodostavat odontoblastit sijaitsevat hampaan ydinontelon seinämissä. Hammasluu poikkeaa kiilteestä rakenteensa perusteella. Lisäksi hammasluu on tuntoherkkää kudosta sekä se uusiutuu koko eliniän ajan.


title: Hammasluu

text: Hammasluu on hyvin kollageenipitoista.


title: Ohtajoki

text: Ohtajoki tai Ohanjoki () on Nevan oikean puoleinen (pohjoinen) sivujoki Karjalankannaksella Venäjällä. Sen pituus on 90 kilometriä, leveys 30–40 metriä ja sadealue 768 neliökilometriä. Joki saa alkunsa Lempaalan harjun etelärinteeltä, virtaa Leningradin alueen Seuloskoin piirin läpi ja laskee Nevaan Pietarissa Smolnaa vastapäätä. Joen rannalla sijaitsevat mm. Nakaran, Ohalatvan, Vartiamäen, Säryn, Enkkolan, Kopittalan, Laurikkalan ja Muurolan kylät sekä Suuren ja Pienen-Ohtan kaupunginosat. Alajuoksulla on patoallas, joka syntyi 1800-luvulla Ruutmyllyn tehtaan rakentamisen yhteydessä.